Eskubideak murrizten | Eskubideak murrizten – iparraldekohitza\nOtsailaren 2ko gauan, Baionako Jaka Horien manifestaldiaren inguruan atxilotu eta auzipetu lau lagunak gogorki zigortu dituzte. Beren abokatuek uste dute ministerioaren eta Poliziaren larderia saiakera bat dela. Bazter funditzaileen kontrako legeak ekar dezakeenaren abisu arranguragarritzat daukate.\n• Antton Rouget. Mediapart kazetako kazetaria: “Bide autoritario batean da Emmanuel Macron komunikabideei buruz”\nTarbeseko gizonari zortzi hilabete presondegi jarri dizkiote, lau gibelapenarekin. Gersekoari sei hilabete, lau gibelapenarekin; eta baionarrari sei hilabete gibelapenarekin. 5.000 euroko kalte-ordainak pagatu beharko dizkiote salaketa jarri zuen poliziari. Italiako emaztea preso altxatua dute Pauen, otsailaren 25eko auzira arte. Berehalako auzipetzea errefusatu zuen, besteak ez bezala, defentsaren apailatzeko denbora ukan zezan. Bestalde, kanpoko bi gizonei Pirinio Atlantikoetara, —beraz, Ipar Euskal Herrira— etortzeko debekua jarri diete. Prokuradoreak, presondegi kondena fermuak eskatu zituen, baita manifestatzeko debekuak ere, G7koen mentura aipatuz, nahiz kasua Jaka Horien manifestaldi bati lotua izan.\nPatricia Mourlaas Baionako abokatuak Gersekoa defendatu zuen, eta Sebastien Binet kabinete bereko abokatuak bere gain du italiar gaztearen defentsa. Biek berriz aztertu dute atxilotzetik auzirainoko prozedura.\nAtxilotzeak lehenik. Baionako polizia etxeko pareta, hesi eta kameren andeatzeagatik auzipetu zituzten delako lau lagunak. Ageriko delituan atzemanak bezala ekarriak dira, alta atxiloketak ez direlarik batera gertatu. Batzuk bakarrik ziren, ez delituaren leku berean, eta ez momentu berean. “Atxilotzeak molde nahasian gertatu dira”, esplikatu du Binet abokatuak. “Ageriko delituan bezala hartuak izan dira, alta ez direlarik delituaren egiten ari zirela atxilotuak izan”. Preso den italiar gaztea, konparazione, aparte atxilotua izan da: “Hor gertatu da noizbait, eta, ondotik miatu dutelarik, atzeman dizkiote bi arkatz markatzaile sakeletan. Poliziek ondorioztatu dute hark zituela polizia etxeko tagak egin”. Aski izan zaie emaztea arrastatu eta polizia etxera eramateko. “Eztabaidan ezarri dugu polizien errana” segitu du Binetek. “Ez da markatzaileak sakelan zituelakoan, hark egin zituela tagak, ezen tagak esprai tinduarekin eginak izan baitira iduriz, ez markatzailez. Auzirako eskatua izan zen azterketen egitea tinduen konparatzeko, eta ez dute egin”. Prokuradore aitzinera eramana izan delarik galdegin dute tindu konparazioa, baina ez dute deus egin.\nPoliziak dio Gerseko gizona ezagutu dutela berantago bere jantzietarik. Alta, barrandatzeko kameretako bideoek ez dute balio: “Bideoak zigilupean ezarri dituzte, eta ezin erabiliak dira, kalitate oso txarrekoak direlako. Inkestagileek [poliziak] berek erran dute”. Hots, lau auzipetuen kontra erabili diren froga oinarriak, polizien erranak izan dira. “Hori da bitxi: bakarrik polizien erranak direla oinarri. Ontsalaz beren erranak balio du soilik informazio gisa, ez froga gisa”.\nPolizia bati kalte-ordainen ordaintzerat kondenatu dituzte, baizik eta atxilotuen bortizkeria jasan duela harri bat bota baitute polizia etxerat buruz. Alta, hor ere, haren errana baizik ez da oinarrian. “Ez da mediku azterketarik aurkeztu, poliziaren hitza baizik ez. Alta, bere hitzak auzipetuen hitzak bezainbat balio du, ontsalaz. Frogarik ez da; beharko zuten haren salaketa gibelera bota, atxilotua zuritu. Bortizkeria agerikoa izan behar baita”.\nGauaz egin atxiloketa dudazkoen ondotik, atxiloaldian sartu zituzten, eta 48 orenez atxiki. “Bi eguneko atxiloaldiak izan dira, ez delarik izan pertsona baten kontrako erasorik; ontasunak baizik ez dira hunkiak izan”, deitoratu du Binetek.\nBere bezeroaren kasuan, gainera, eskubideak ez direla errespetatu dio: “22:30 eta 23:30 artean gertatu zen atxiloketa. Nire bezeroa italiarra da, eta ez dira gai izan itzultzaile baten atzemateko. Oren bat eta erdi edo bi oren iragan ziren bere eskubideak zein ziren jakinarazi zioten artean. Ontsalaz, inprimaki bat eman behar zitzaion italieraz, eta ez diote eman. Frantziak Europako herrialde gisa behar luke inprimaki hori”.\nAbokatuaren ustez, ohiz kanpoko larderia erabili du botere judizialak. “Jarri zaien prozedura neurriz kanpokoa da. Naski, etsenplu gisa nahi izan direla zigortu. Menturaz, lehen mahai gaineko kolpe bat da, izari handiagoko gertakaria izanen den G7koei begira. Nahi zuten erakutsi gai direla indar kolpe baten egiteko”.\nMourlaas lankidea ados da: “Eman zaizkien gaztiguak, eta [prokuradoreak] eskatuak guziz neurriz kanpokoak ziren, beren gain jarri ekintzen aldean”. Hastetik buru, atxilotuengan izan den jokamoldea adierazgarria zaio Bineti: “Eskuburdinekin loturik erakutsi dituzte, bi gauez atxiloaldian atxiki, eta gau bat presondegian. Nahi izan dituzte gogoak markatu; atxilotuenak eta herritarrenak. Durduzatzeko”. Jakinez, bihi batek ez zuela zigorrik ukan horra arte, eta justiziako bilduma hutsik zutela.\nProkuradoreak auzi denboran, Baiona eta haren inguruetan manifestatzeko debekua eskatu du, G7koen mentura aipatuz. “Galdera egin daiteke ministerio publikoa zinez independentea den Justizia Ministerioarengandik. Txosten politiko bat agertu orduko menpekotasun harreman hori agerikoa da. Ohargarri da, Barne Ministerioa parte zibil gisa plantatu zela”.\n‘Bazter funditzaileen legea’\nBazter funditzaileen kontrako legea bozkatu berri dute diputatuek, eta aldaketa sakon bat dakar zuzenbidean: giza eskubidea den manifestatzeko debekua administrazioaren esku ezartzea, ez magistratu baten.\nOfizioko beste gehienen gisan, testu horrek kezkatzen du Binet: “Zoritxarrez, entsegu bat bada botere gehiagoren emateko administrazioari oinarrizko eskubide batzuen kontra. Lastimagarri da, eta biziki lanjerosa demokraziarentzat, ez baita ahantzi behar adierazpen askatasuna dela demokrazia baten baldintza handienetarik bata”.\nMourlaasentzat, bere bezeroari gertatua aitzin dasta da: “Gure kasuan bezala, bakarrik administrazioaren edo poliziaren erranetan oinarritzen bada, are arriskutsuago da. Ene bezeroa zinez harriturik egon da. Erran didan lehen gauza izan da: ‘Ez dut manifestaldirik eginen gehiago’. Erran nahi du bere iritziak ez dituela gehiago adieraziko”.\nLege berriak ez du zehazten, gainera, prefetak zertan oinarrituko diren manifestatzea debekatzeko. Binet: “Konstituzioko 66 artikuluaren arabera, oinarrizko eskubideak justizia epaileak bermatzen ditu. Lege horrekin, administrazio poliziari izariz kanpoko ahalmena ematen zaio. Giza askatasunak urratzen ahalko ditu arrazoi zehatzik gabe”. Jurista batzuek diote, Konstituzio Kontseiluak antikonstituzionaltzat ekar dezakeela lege berria.


Ur andelaren ondoko herria - PAIDEIA\nErromatarren garaiko hiriaz gainera, Erdi Aroko arrastoak ikus daitezke Andelon, eta baskoien kastroa dago azpian. Andelokoa arkeologia multzoa da, hiriaz gainera ur hornidurarako sistemaren arrastoak gordetzen baitira. Inguruan duen ur andela edo biltegia du «harribitxia».\nAndeloko 'harribitxia'. Ur biltegia da erromatar hiriaren bereizgarria. IÑIGO URIZ / @FOKU\nBERRIA, 2018ko abuztuak 30\nErromatar hiri bat baino gehiago da hau». Horixe azaltzen diete Andelora joaten diren bisitariei. Mendigorria eta Larraga artean (Nafarroa) dago Andeloko aztarnategia, hiri erromatar gisa ezaguna dena. Hala ere, toki horrek hainbat garaitako arrastoak biltzen ditu. Ur andela da Andelok duen bereizgarria, aztarnategiko «harribitxia», Raquel Ziriza bertako gidak azaldu duenez. Ur hornidurarako sistema «bikaina» zuen hiriak: ura presan bildu, ur biltokian gorde eta akueduktuaren bidez ailegatzen zen hiriraino.\nAndelaren ondoko hiria da Andelo, baina ez etimologiaren arabera. Ikerketek diote and horrek handia hitzari eginen liokeela erreferentzia; beraz, hiri handia litzateke Andelo. Aldez aurretik, K. a. IV. mendean, bazen herri txiki bat Andeloren ondoan, eta hiri handiago horretara tokialdatu ziren. Horri loturik egon liteke. Bada beste hipotesirik ere: Andelo Antonioren hiria dela, Pompaelo Pompeioren hiria den moduan.\nNolanahi ere, ur biltegia da berezi egiten duen elementu nagusia. Hiritik oso gertu dago, 300 metrora, eta, Zirizak azaldu duenez, Iberiar penintsulan ez da horrelakorik aurkitu oraingoz. Bosran (Siria) bada antzeko bat, baina hura angeluzuzena da —Andelokoa irregularra—. Ura erregulatzeko biltegia zen, eta 7.000 metro kubo ur gorde zezakeen. Uste dute biltegia ez ezik urtegia eta araztegia ere bazela. Akueduktuaren bidez ailegatzen zen ura hirira, eta han castellum aquae eraikinera bideratzen zen, ura erregulatzeko. Eraikin hori oso handia da, eta oraindik ikus litezke haren arrastoak. Dena den, hainbat arkeologoren aburuz, eraikin hori tenplu bat da, eta berriki hasiko dira ikerketa gehiago egiten. Beraz, baliteke Andeloko panelen bat aldatu behar izatea hemendik gutxira.\nIbaiaren inguruan dago Andelo, baina haiek nahiago zuten ur garbia. «Hiru kilometrora aurkitu zuten», dio Zirizak. «Haien aburuz, ibaiko ura ez zen garbia. Animalia hilen bat egon zitekeen ibaian gora, adibidez». Hori dela eta, 150 metroko presa bat eraiki zuten hiritik hiru kilometrora, han isurtzen ziren urak biltzeko. Dirudienez, lehenbizikoa ez zen sobera indartsua; beraz, bigarren harresia eraiki zuten handik gutxira.\nIturranduz izena du presa dagoen tokiak. Gaur egun ibarbide bat da, eta panel batean dagoen moldatutako irudiari esker jakin daiteke nolakoa zen presa hori urez beterik zegoenean. Presa eta andela loturik zeuden, nahiz eta ubide horren arrasto gutxi geratzen diren. «Azkenean, 500 metroko kanalizazio bat aurkitu dute. Oso sinplea zen. Aurkitutakoa museo bihurtuko da». Presa eta ur andela irekiak daude mundu guziarendako.\nUr hornidurak egiten du Andelo berezi, baina hori ez da aztarnategian ikus daitekeen bakarra, noski. Erromatar hirian sartzeko ordaindu beharra dago. Bidegurutzearen ezkerreko aldean dago hiria. Harreraren eraikinean museo txiki bat dago, eta baita laborategia ere. Azken hori ez da erabiltzen, baina tokia prest dago ikerlarientzat indusketak egiten hasteko.\nAndelo hiri handia zela dio izenak, eta hala izan zen: 2.500 biztanle inguru izatera iritsi zen. K.a. 74. urtean sortu zen Pompaelo (Iruñea), eta hiri hori eraikia zegoen ordurako. XIV. mendera arte iraun zuen: garai hartan, hiria hustu egin zen, seguruenik izurritearengatik. Gaur egun, arrastoak baizik ez dira geratzen. Are, erromatar hiriaren %20 baizik ez da induskatu. Duela 18 urte utzi zioten induskatzeari. «Esaten dute alferrik dela jarraitzea, gauza bera aurkituko delako», kexu da Ziriza. 1940ko hamarkadan egin ziren lehenbiziko indusketa txikiak, baina zorroztasun handirik gabe. Geroago, 1980an hasi ziren benetako lanak, eta 2000. urtera arte aritu ziren.\nAndelon sartzen direnek imajinazioa martxan jarri behar dute harrerako eraikina atzean utzi bezain pronto. Hainbat panel daude ibilbide osoan, eta asko laguntzen dute hiria irudikatzen. Lehenbizi artisauen eremua dago, garai batean arkupea zuen kalean. Bertan, tailer txikiak zeuden, baita garbitegi bat ere. «Oso handia da; 11-12 gela ditu. Beraz, baliteke eskualdeko garbitegia izatea». Erromatarrek ongi banatzen zituzten komertziorako eremua eta bizitzekoa. Artisauen eremu horretatik akueduktuaren adar batzuk pasatzen ziren, bertan baitago oraingoz ura erregulatzeko eraikintzat jotzen dena. «Andelo uraren erabateko kontrola da, hasieratik bukaeraraino», azaldu du gidak. Adar horien arrastoak ikus daitezke.\nBarnerago dago bertakoen bizitokia izan zena. Erromatarrek eraikitako kaleetan barna ibil daiteke —bi kardo eta hiru dekumano—, eta hiriak nola antolatzen ziren ikusi. «Kaleak praktikoak dira: freskoak dira, eta haizea gelditzen dute». Kale batzuk oinezkoentzat ziren; beste batzuetan, gurdiak pasatu zitezkeen, eta baziren bi gurdi gurutzatu zitezkeen kaleak ere. Kaleetan ikus daitezke gurdiek harrietan utzitako aztarnak, baina zebra bideek bereganatzen dute bisitariaren arreta errazen. Harrizko igarobideak jartzen zituzten gurdi batek harrapatu gabe espaloi batetik bestera igarotzeko.\nEtxe handiak ere badaude: Peristilloren etxea, Impluviumaren etxea eta Bakoren garaipenaren etxea, adibidez. Bigarrenean, impluvium-a da gorde da hobekien, erdiko patioko urmaela. Hirugarrenari bertan aurkitutako mosaikoak ematen dio izena. Etxebizitza horiek dauden inguruetan terma publikoak zeuden, bainu epel eta hotzak hartzeko, palestran gimnastika egiteko edo ur beroko saunaz gozatzeko.\nBaina Andelon ez dago soilik erromatarren arrastoa. Merkataritza gunearen eta bizitokiaren artean, Erdi Aroko herriaren arrastoak ikus daitezke. «Erdi Aroko garaia desordenatuagoa da. Hemen, 64 familia edo sutondo bizi izan ziren, modu xumean». Erromatarren hiriaren gainean eraikitako herriari Andion izena jarri zioten. Gaur egun, han da Andion Ama Birjinaren baseliza, eta mendigorriarrek urtero egiten dute erromeria bertara.\nBaskoiak azpiko geruzan\nErromatarrak ailegatu aurretik ere bazen Andelon bizi zenik: erromatar hiria Burdin Aroko baskoien kastro baten gainean eraiki zuten, K.a. IV. eta III. mendeetakoa. Bertakoek erromatar kultura hartu zuten: jainkoak gurtzeko aldareak eraiki zituzten, nahiz eta hasieran baskoien jainkoei gurtzeko erabili. Hala, Larrahi, Losa eta Errensa jainkoei eskainitako aldareak aurkitu dituzte Andelon. Beranduagokoa da Apolo jainko erromatarraren omenez eraikitakoa, museoan ikusgai dena Larrahiren ohorez eraikitakoarekin batera.\nBestelako elementuak ere bildu dituzte museoan —batzuk han bertan daude, eta beste batzuk beste museo batzuetan—. Hala, hiru hizkuntza utzi zituzten idatzirik Andelon: greziera —haur baten eraztunean—, latina, inskripzio gehienetan—, eta iberiera. «Eremu baskoian iberieraz idatzitako esaldi bat aurkitzea goxoki bat da, eta eztabaida sortzaile», dio Zirizak. K.a. I. mendekoa da idatzi hori.\nBaskoien arrastoak lurpean daude, eta oraingoz han jarraitzen dute lo. Erromatarren aztarnak ondare historiko direnez, ezin dira hondatu azpikoa azaleratzeko. Bisitariak primeran ikus ditzake gainerako arrastoak. Are, Andelok jakin-mina piztuz gero, Arellanoko eta Santa Crizeko erromatar aztarnategiak ere bisita ditzake Nafarroan.\nAndelos arkeologia erromanizazioa


Larunbat gauean BIDEOKLIP TXAPELKETAN parte hartutako bideoklipen emanaldia izan zen Basarraten, gaueko kontzertuen atsedenaldian.\nAurten izan da kuadrilen arteko 1. bideoklip txapelketa eta bi lan aurkeztu dira: TXARLI BRAVO eta TXIRIKLIPA. Lehena, Gasteiz Tabernakoek egina eta bigarrena Txiri-txiri kuadrilak. Biak lan zoragarriak eta oso barregarriak. Dudarik gabe, Basarraten bilduta zegoen jendeak barre ederrak botatzeko aukera izan zuen bi lanon aurkezpenean, nahiz eta euriak hein handi batean ikuskizuna zaildu zuen.\nNahiz eta irabazle bakarra izan, antolatzaileek bi bideoklipen egileak zoriondu eta eskertu zituen, eta datorren urterako jende gehiago bideoklipak aurkeztera gonbidatu.\nJai Batzordetik eskerrik asko parte hartzaileei eta zorionak egin duzuen lan ikaragarriarengatik!\nAsko eta asko izan ziren ostiral honetan Basarratera hurbildu zirenak antolatutako Tributu Gauaz gozatzera. 22.30tan hasiera emandako emanaldi honetan Su Ta Ke (Su ta gar), Picadura (Barrikada) eta La leñera (Leño) entzuteko eta ikusteko aukera zegoen. Giro ederra sortu zen txosna gunean, kontzertuak bukatu ostean ordu txikiak arte luzatu zena.\nKontzertuen atsedenaldian Idunaren ekitaldia egin zen, zeinetan jai parekideak eta eraso sexista gabekoak aldarrikatu ziren jendearen txaloen artean.\nTxoro Txiri eta Mokoko pailazoak hurbildu dira gaur Karmelo plazara Santutxuko umeen gozamenerako. Asko eta asko izan dira 18.00tarako bertan zeudenak pailazoak ateratzeko zain. Ordubetez luzatutako ikuskizuna haurren -eta baita gurasoen- irrien artean pasa da.\nDantzen, jokuen, barreen eta abestien artean azkar pasa zaie umeei ordua, eta bukatzerakoan ondo pasa izanaren erakusle argiena euren aurpegiak ziren.\nArratsaldeari merezi zuen bukaera emateko ur zezena agertu da bat batean denen ezusterako eta handiak zein txikiak bustitzen jardun du Karmelo eta Zonatik.\nTarte ederra gaur gure pailazoen ikuskizunaz gozatzeko aukera izan dutenentzako!\nOstegun egurdia, 15.00ak eta dena prest aurtengo gazte bazkariari hasiera emateko.\nSantutxuko hainbat gazte hurbildu dira gaur Basarrate plazan antolatutako gazte bazkarira. Asko izan dira bai, baina Santutxuko gazte guztiak behar ziren prestatutako janari guztiarekin bukatzeko. Izan ere sekulako platerrak zerbitzatu izan dira, inork gutxik bukatu ahal izan dituena. Goxo goxo zegoen gainera bertaratutakoen hitzetan.\nEguraldiak gaur bai lagun izan dugu eta giro ona ezin hobea bihurtzen lagun du. Bazkaria bukatu eta gero bertaratutakoak denbora luzez egon dira berbetan, bazkari arrakastatsua beraz.\nBilbomatiks eta bertso eta rap doinuek alaitu dute asteazken iluntzea.\nIluntzeko bederatziak aldera hasi dira musikari, bertsolari eta raperoak soinua frogatzen, handik gutxira emanaldiarekin hasteko. Bilbomatiks taldeko musikariek lagunduta, ... raperoak eta Potxis eta Ibon Ajuria bertsolariek osatu dute ikuskizuna. Hauei, Santutxuko auzokidea den Oihana Bartra gehitu zaie. Emanaldi polita egin dute, raperoa bertsotan eta bertsolariak rapatzen ikusteko aukera ere egon delarik. Asteazken iluntzerako giro polita eskaini dute gaurko artistek.\nUME JOLASAK BASARRATEN\nAsteazken arratsaldean ume jolasak egon ziren Basarraten Ximelgorri aisialdi taldearen eskutik. Txikitxoek eta gaztetxoek primeran pasatzeko aukera izan zuten 18:00etan hasi ziren ekimen guztietan.\nAlde batetik, Ximelgorriren txosna ondoan irudiak koloreztatzen eta margozten ibili ziren, baita kamisetan eskegitzeko piñak ere. Basarrate erdigunean, bestetik, apur bat nagusitxoagoak zirenak armiarmara eta landa errea bezalako jolasetan aritu ziren.\nDudarik gabe, gure txikiek ere jaietan gozatzen dabiltza!!\nAsteartean gure inguruko hainbat gaztek sortutako musikaz gozatzeko aukera izan genuen. Egun osoan zehar egindako eguraldi kaxkarrak auzoko musika taldeen kontzertuak errespetatu eta euririk gabe ikusi eta entzun izan ahal genituen musika estilo ezberdinak eskaintzen zizkiguten Haxotz, Útimo día eta Inner Turbulence taldeen emanaldiak .\nBertaratutako jende ugariak, gehienak gazteak, 20.30tatik 12.00 arte luzatu ziren kontzertuak interes handiarekin jarraitu zuen.\nBukatu eta gero Basarraten sortutako giroak luze iraun zuen txosnen itxierara arte.\nAuzotarrok_ Bilboko Kultur Koordinakundea


Angst Essen Seele Auf (Beldurrak arima irensten du) - Ezinbesteko zinema - Nafarroako Filmoteka\nR.W. Fassbinder 60. hamarkadaren erdialdean “Alemaniako Zinema Berria” barnean sortutako zinemagile esanguratsuenetako bat izan zen, Volker Schlöndorff, Wim Wenders edo Werner Herzog zuzendariekin batera. Bizitza laburra izan bazuen ere (1945-1982), berrogeita hamar film luze inguru egin zituen, zeintzuetan XX. mendeko Alemaniaren gainean, nazismo eta “mirari ekonomikoaren” Alemaniaren gainean, begirada kritiko eta suntsitzailea jaurti baitzuen. Haren filmik hoberenetarikotzat joa, aurreiritzi sozialei aurre egiten dien maitasun istorio bati buruzkoa da eta, era berean, Alemania aberatsean arrazagatik dagoen diskriminazioari eta itxurakeriari buruzko salaketa gogorra. Emmi, hirurogei urte inguruko garbitzaile alarguna, euritik babesteko langile etorkinez betetako taberna batean sartuko da eta bertan Ali ezagutuko du, bera baino dezente gazteagoa den marokoar bat. Hori ez da bere izena, baina alemaniarrek horrela deitzen diete mairu guztiei. Gizona azkenean Emmiren etxera joango da bizitzera eta inori ezer esan gabe ezkonduko dira, baina beste guztiek gaizki ikusiko dute haien erlazioa: bizilagunek emakumea salatuko dute eraikina “zikintzeagatik”, bere lankideek mespretxuz begiratuko dute, eta bere lehenengo senarrarekin izan zituen hiru seme-alabak sutan jarriko dira.\nZoriontasuna lortzeko borrokari buruzko melodrama gordin honek eguneratu egin zuen Douglas Sirk-en All that heaven allows (1955) filma, alargun aberats baten eta bere lorazainaren arteko sentimenez beteriko amodiozko istorioa. Brigitte Mira (bere lanagatik zinema alemaniarraren sari bat lortu zuen) eta El Hedi ben Salem aktore aljeriarra (garai hartan zuzendariaren mutil-laguna) aktore-zerrendan lehenak dira, eta Fassbinder-ek berak agerpen laburra egin zuen Emmiren suhi higuingarriaren paperean. Cannes-eko Jaialdian bi sari izan zituen, Kritikarien Nazioarteko Saria eta Epaimahai Ekumenikoarena. Esan behar da filma bi aste baino gutxiagoko epean filmatu zela, 1973ko irailean, erabat emankorra zen Fassbinder-ek Martha (1974) eta Effi Briest (1974) filmen filmaketen artean izan zuen denbora tartean.\nAlemaniako EF, 1973\nZuzendaria: Rainer Werner Fassbinder.\nEkoizlea: Rainer Werner Fassbinder (Tango Film/ Nummer Fünf).\nGidoia: Rainer Werner Fassbinder.\nArgazki zuzendaria: Jürgen Jürges (K).\nMusika: hainbat kantu.\nMuntaketa: Thea Eymész.\nZuzendaritza artistikoa: Rainer Werner Fassbinder.\nInterpreteak: Brigitte Mira (Emmi), El Hedi ben Salem (Ali), Barbara Valentin (Barbara), Irm Hermann (Krista), Elma Karlowa (Mrs. Kargus), Anita Bucher (Frau Ellis), Gusti Kreissl (Paula), Doris Mathes, Margit Symo, Katharina Herberg, Lilo Pompeit, Peter Gauhe, Marquard Bohm, Walter Sedlmayer, Hannes Gromball, Hark Bohm, Rudolf Waldemar Brem, Karl Scheydt, Peter Moland.


Euskadik Brigham Young Unibertsitatearen aurka galdu du | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Nagusiak, Selekzioak » Euskadik Brigham Young Unibertsitatearen aurka galdu du\nEuskal selekzioak ezin izan du garaipenik erdietsi haiek baino errodaje gehiago duten amerikarren aurka. Sainz de Trapagaran taldeak azken laurden arte eutsi duten arren, bi egunetako esfortzua garesti ordaindu dute orduan.\nPartidaren hasiera, amerikarren aldekoa izan da. Morgan Baileyk, beste behin, min handia egin du bi eremuetan, geldiezina zirudien. Lehen laurdenean talde amerikarrak saskiraturiko 20 puntuetatik, 10ek bere sinadura zeramaten. Defentsan ez ezik, Iñigo Sainz de Trapagaranen taldeak, erasoan ere zailtasunak zituen amerikarren defentsa gainditzeko unean. Horrela, markagailuan lortu dituzte lehen aldeak amerikarrek, lehen laurdenaren amaieran 9 eta 20 baizihoazen markagailuan.\nBigarren laurdenean, euskaldunek zonakako defentsa ipini, eta markagailuko aldeak murrizten hasi ziren, bost puntutara ipintzeraino Laura Pardo eta Nuria Diezen saskiratzaileei esker (15-20). Une txar horiek gainditu ostean, amerikarrek berriz hartu zioten martxa partidari. Minutu batzuetan saskiratzeak txandakatu ostean, amerikarrek berriz ihes egin zuten markagailuan, kanpoko jaurtiketei esker, eta batez ere, Makenzi Morrisonen puntuei esker. Horrela, atsedenaldian 13 puntuko aldea zuten (23-35).\nJokoa berrekitean, amerikarrek jarraitzen zuten jokoaren erritmoa kontrolatzen, eta euskaldunak ez zeuden eroso zelaian. Horrela, kanpotarrek markagailuan alderik handienak lortu zituzten (25-42). Partida erabakitzear zegoela zirudienean, euskaldunen erreakzioa heldu zen, hein batean Nerea Asurmendi eta Amaya Gastaminzaren eskutik. Bien artean aldeak txikitu, eta partida azken laurdenean erabakitzeke utzi zuten (40-53).\nBaina azken laurdenean ez ze esperotako erreakzioa heldu, izan ere, euskaldunak fisikoki larri ziren, amerikarrak ez bezala. Horretaz baliatu ziren kanpotarrak zelain guztian zehar korrika egiteko, eta nola ez, aldeak gehiago handituz, partida erabakitzeko. Azkenean 50- 69 nagusitu ziren BYUko neskak.\nBilboko Munduko Kopa 2014 Zaleen torneoa Hurrengo sarrera :


aurkezpena | In Varietate Concordia\nKatu katu & co\nHamaika hizkuntza mintzatzen dira Donostian. Gehiago ere bai. Aniztasun hori sustatzeko asmoz, Marga Berra Zubietak Donostiako hamaika eleaniztun gonbidatu ditu zenbait tailerretan parte hartzera, hitzekin jolasteko. In varietate concordia proiektuak zubi fonetikoak eraikitzen ditu euskara, espainiera, frantsesa, ingelesa, katalana, poloniera, txekiera, finlandiera, albaniera, wolofera eta arabieraren artean.\nHitz batek beste hizkuntza bateko beste hitz baten ahoskera berdina ukan dezake, baina esanahi erabat desberdina. Jostatzera gonbidatzen duen kointzidentzia da. Egiaztapen horretatik abiatzen da In varietate concordia, mugak gainditzeko eta hizkuntzen artean zubiak eraikitzeko, homofoniaz jostatuz. Hizkuntza ezberdinak, baina hots berdinak. Esanahi ezberdinak, baina pareko hitzak.\nDonostiako hamaika parte hartzaileri esker, hamaika hizkuntzen arteko lotura fonetikoak eta itzulpenak aurkitu ditugu. Hiru denboratan eraiki da jokoa. Lehenik, tailer denboran homofonoak aurkitu; ondoren, hitzek elkar topatu dezaten esaldiak eta ipuin bat idatzi; eta azkenik, homofono horiei Katu katu & co liburuaren orrietan eta 2016ko maiatza eta iraila artean Donostiako kaleetan egongo diren afixetan bizia eman.\nIkerketa honek aktore edo jokalari bilakatzen diren irakurleekin partekatua izatea du xede, horiek ere aurkitutako zubi fonetiko-poetikoekin jostatzera gonbidatuak baitira.\nWebgune hau Waaz studioko Ibes Mongabure-ek garatu du.


Igartza saria — Eibar.ORG | Eibarko peoria\nHemen zaude: Hasiera / Blogak / Nire uste harroan / Igartza saria\nXabier Mendiguren 2004/09/16 08:41\nIdazle gazteak bultzatzeko sariketa da Igartza, CAFek, Beasaingo Udalak eta Elkar argitaletxeak antolatutako beka, eta zazpigarren deialdiko sariak eman berri dira.\nJulen Gabiriak, Jasone Osorok eta Xabier Mendiguren Elizegik osaturiko epaimahaiak, aurkezturiko 13 lanak aztertu eta gero, sari baten ordez bi behintzat eman nahi izan ditu, bataz besteko maila handia zegoela ikusita. Hortaz, sari nagusia "Amaren eskuak" nobela-proiektuari eman zaio (Karmele Jaiok idatzia), eta akzesita "Lile" ipuin-bilduma egitasmoari (Peru Magdalenak aurkeztua).\nKarmele Jaio Eiguren Gasteizen jaio zen 1970ean eta bertan bizi da gaur egun ere. Informazio-zientzietan lizentziatua da eta lanbidez kazetaria, hainbat komunikabidetan jarduna. Literaturaren arloan zenbait ipuin-lehiaketa irabazi ditu orain arte, eta aurki argitaratzekoa du bere lehenengo liburua, Hamabost zauri ipuin-bilduma.\nAmaren eskuak nobelan, ama ospitalean koma antzeko luze batean daukan emakume gazte bat da protagonista: Nerea. Amaz arduratzeaz gainera, bi ume txiki ere baditu Nereak, eta kazetari-lana egunkari batean, eta denera ailegatu ezina. Ez da hau emakume moderno estresatuaren hamaikagarren parabola ordea. Ama-alaben arteko harremanean zentratzen da batik bat, eta belaunaldi diferenteetako emakumeek izan dituzten eta dituzten arazo berdin edo desberdinetan. Sentiberatasuna eta xehetasunekiko ardura azpimarra litezke, idazkeraren oreka eta erritmo egokiarekin batean.\nPeru Magdalena Arriaga Berrizen jaio zen 1980an eta Durangon bizi da gaur egun. Bertsotan ibilia da, hainbat komunikabidetan kolaboratzailea, eta Txaman literatur taldeko partaidea.\nLile pertsonaia hunkigarri bat da, ipuin-bilduma honi lotura eta atmosfera berezia ematen diona, nahiz eta bera ipuin guztietan agertu ez. Hainbat gai eta giro ageri dira ipuinotan, hala nola bikote-harremanak, gatazka politikoa, adinduen bakardadea Egitasmoa bera lanbrotsu samarra da berez, baina lagineko testuetan trebezia eta sena ageri ditu egileak, kontakizunaren eraikitzean nahiz hizkeran.\nIGARTZA LITERATURA SORKUNTZAKO BEKA IDAZLE BERRIENTZAT\nOINARRIAK: Beasaingo Udalak, Beasaingo CAF (Construcciones y Auxiliar de Ferrocarriles) enpresaren babesarekin eta ELKAR argitaletxearen laguntzarekin, euskal kultura zabaldu eta idazle gazteen lanari laguntza emateko asmoz, X. IGARTZA LITERATURA SORKUNTZAKO BEKA sortu du idazle berrientzat. Bekak, 6.000 euroko diru-laguntza izango du, ondorengo oinarrien arabera:\nDeialdi honetara, narratibako lanak (eleberri edo ipuin-bildumak) egiteko proiektuak aurkez litezke, jatorrizkoak eta euskaraz sortuak, beren zatiren bat edota osotasuna inon argitaratu gabea dutenak, sarituak izan ez direnak eta beste inondik moldatuak ez direnak.\nDeialdian edonork parte har lezake, baina, egile berrientzat bideratua dela kontuan hartuta, bi baldintza hauek bete beharko dira: Lana entregatzean 35 urte bete gabe izatea eta aurretik lan argitaraturik izatekotan, bakarka bi liburu baino gehiago argitaratuak ez izatea. Bi baldintza horien muga, proiektuak jasotzeko unekoa (2007-07-01ekoa) da.\nPartehartzaile bakoitzak, lau aldakitan eta bere benetako izena agerian jarri gabe, ondorengo agiriak aurkeztu behar ditu bere proiektuarekin batera: a) Landu nahi duen kontakizunaren azalpena, 2-4 orri bitarteko luzerakoa, egoki iritzitako ezaugarriak zehaztuz, hala nola, argumentua, egitura, luzera, estiloa, etab. b) Idazlanaren lagina edo erakusgarria, 15-20 orrialde bitartekoa, ez nahitaez kontakizunaren hasierakoa, baina bai zati bakarra osatzen duena. c) Gutunazal itxia, kanpoko aldean idazlanaren izenburua izango duena eta barruan egilearen izen-abizenak, helbidea, posta elektronikoa (izanez gero), telefonoa eta nortasun agiriaren fotokopia.\nProiektuak, 2007ko uztailaren 1era arte bidal litezke helbide honetara:\nVII. Igartza Literatura sorkuntzako Beka Euskara Zerbitzua Udaletxea Loinazko San Martin plaza 20.200 BEASAIN (Gipuzkoa)\nIgor Estankonak, Xabier Etxeberriak eta Karmele Jaiok osatutako epaimahaiak, jasotako proiektu guztak aztertu eta haien arteko bat izendatuko du irabazle 2007ko irailaren 10a baino lehen. Aurkeztutako lanek behar adinako kalitaterik ez dutela iritziz gero, beka eman gabe utz dezakete epaimahaikoek.\nBekako diru-kopuruaren erdia, irabazle izendatu bezain laster jasoko du irabazleak, eta beste erdia, idazlan amaitua entregatu eta epaimahaikoek onespena emandakoan, lehen erdia jasotzen duenetik urtebetera hain zuzen ere.\nIrabazleak, izendapena jaso eta urtebeteko epea izango du gehienez, idazlan amaitua Beasaingo Udalari helarazteko. Luzera aldez aurretik zehazten zaila bada ere, liburua osatzeko adina izan beharko du: 75 bat orrialde gutxienez. Bitarte horretan egileak hasierako proiektua aldatu nahi izango balu, epaimahaikoei jakinarazi beharko die aldaketaren berri eta haien onespena jaso beharko du.\nDirulaguntza jasotako idazlanaren jabetza, egilearena izango da. Alabaina, lan horrek ezin izango du beste inongo beka edo saririk jaso, ez laguntzaren aurretik ez eta ondoren ere, argitaratu osteko sariak izan ezik. Elkar argitaletxeak argitaratuko du idazlana eta egile-eskubideak ohiko moduan ordainduko dizkio egileari. Epaimahaikoek onespena ematen dutenetik sei zazpi hilabeteko epean kaleratu beharko da liburua, eta bertan, bekaren aipamena egingo da nahitaez.\nBeka-deialdi honetan parte hartzeak, bertako oinarriak ontzat ematea dakar. Horien ulermenean zalantzarik balego, epaimahaikoei dagokie erabakitzea eta epaimahaikoek egin ezean, Beasaingo Udalak erabakiko du.\nOHARRA.- Edozein argibidetarako helbideak eta datuak: Beasaingo Udaleko Euskara Zerbitzua.- Loinazko San Martin plaza.- 20200 BEASAIN (Gipuzkoa). Telefonoa: 943 02 80 63. Faxa: 943 02 80 67.- Posta elektronikoa: euskera@beasain.net


Mendi-txori txikia, txitak Pirinioetako gailur garaienetan hazten dituena; neguan beheragoko mendietara jaisten da, eta tamaina handiko saldoak osatzen ditu garai horretan.\nGomendatutako behaketa-guneak: Belagua, Irati-Abodi.\nBehaketa: zaila da behatzea. Dentsitate baxua dagoenez, denbora dezente eman eta ibilaldi luzeak egin behar dira txoria aurkitzeko, udaberrian eta udan batez ere. Udazkenean eta neguan ez hainbeste, mendiko errepide eta aparkalekuetara hurbiltzen baita.\nDeskripzioa: hegalak eta buztana zuri-beltzak, bizkar arrea, buru grisa eta hanka beltzak ditu txoriak. Moko konikoa du, beltza ugaltze garaian, eta horixka urtearen gainerakoan.\nAntzeko espezieak: Elur-berdantza, baina hori noizean behin egoten da lurraldean.


Bai, eta Eroki Fundazioak horregatik sortu zuen Elikadura Eskola 2012an. Lagundu egin nahi dugu gizentasunak eta ohitura sedentarioek hartu duten goranzko joera iraultzen. Nutrizionistak, pedagogoak, osasun arloko adituak eta komunikatzaileak bildu, eta “Hazteko Energia” sortu genuen. Heziketa programa bat da, elikadura eta ohitura osasungarrien ingurukoa; Lehen Hezkuntzako neska-mutilekin lantzen da, eta helburua da modu osasungarrian elikatzeko eta ariketa maiz egiteko ohitura sustatzea, betiere ere modu dibertigarrian.\nIaz jarri genuen abian, eta Estatu guztiko 50.000 ikaslek eta 700 ikastetxek baino gehiagok parte hartu dute, bai alderdi teorikoak lantzen eta bai tailerrak egiten, non haurrek erosketa osasungarria egiten ikasten duten produktuen etiketa nutrizionala interpretatuz. Programa osatzeko, “Familiaren Ikasgela” sortuko dugu laster, heziketa osasungarriaren proiektua etxeetaraino eramateko.\nErrealistagoa da haurren gizentasunean eta gehiegizko pisuan ageri den goranzko joera nola irauliko dugun aztertzea. Lan handia egin beharko da Osasunaren Mundu Erakundeak (OME) “XXI. mendeko pandemia” izendatu duena geldiarazteko. Jabetu egin behar dugu gizarte gisa arazo bat dugula eta erronka handia dela horri irtenbidea ematea, zeren aldatzea eskatzen baitu gure jokabidearen oso oinarrizko alderdiak arautzen dituzten jokaerak, adibidez aisialdia eta elikadura.


Festa eredu arrakastatsua - Iritzia - Berria\nFesta eredu arrakastatsua\nBilboko Aste Nagusiko txupinazoa, larunbatean. ARITZ LOIOLA / FOKU\nAskotan esan izan da krisi garaietan sortzen direla ideiarik bikainenak, eta beharrak eragiten duela bide berriak zabaltzea. Antzeko zer edo zer pentsatuko zuten duela 40 urte, Hego Euskal Herriko eta Bilboko garai politiko eta sozial berria ikusita, berria bezain korapilatsua, aukera zegoela ordura arte edukitako festa eredu klasistaren gainean gogoeta egiteko. Ez ideia lehiaketa antolatu zutenek, ez eredu berria proposatu zuten irabazleek, ez zuten orduan irudikatu ere egingo festak lortu duen arrakasta.\nBilboko festa eredu horrek, logikoa den bezala, aldaketak ekarri dizkion bidea egin du; baina sortu zen garaiko espirituari eusten dio indartsu, eta jarrera horri esker bidean gurutzatu zaizkion oztopoak —uholdeak, garai bateko udalaren boikota, ostalaritza handiaren aurkako jarrera, krisi ekonomikoa...— gainditzeko modua aurkitu du.\nBilbo bezalako hiri handi batean, ez dauka zentzurik festa eredu desberdinak lehian jartzeak, nahiko publiko zabala bai baitago festa modu batera edo bestera egiteko. Festaren zentralitatea lekuz, estiloz eta protagonistez aldatu nahi izan zuten batzuek, oraingo eredua gutxieslea zelako Bilborentzat. Herritarren onespenarekin aspaldi irabazi zuten dema hori festaren motor nagusia diren konpartsek.\nBilbon, euskararen egoera urruti dago ondo egotetik, baina eskertzekoa da festari Aste Nagusia bakarrik deitzea eta kanta —Badator Marijaia— euskaraz izatea.\nMilaka konpartsakideren lan boluntarioari esker ateratzen dira festak aurrera; orain arte horrela izan da, eta horrela segituko du izaten aurrerantzean.


Maiatzaren lehena:”Beldurra gainetik astindu behar dugu”\n“Langileriak jasotzen dituen eraso, beldurra, gehiegikeriak eta lan baldintza prekarioen aurrean, Kapitalari aurre egiteko eta kolpe gehiagorik onartuko ez ditugula milaka pertsona kalera atera dira”. Hauxe izan da CNTk Maiatzaren Lehenenean egindako mobilizazioen balorazioa Euskal Herrian, erakunde anarkosindikalista Dosnostian, Gasteizen, Bilbon eta Iruñean kalera atera baita.\nArgazki galerian klika ezazu\nGoizean izandako ekitaldien ostean, sindikatu honek hiri hauetan izan den parte hartze handia nabarmendu du, “milaka emakume eta gizonek anarkosindikalismoaren banderak goratu dituzte, kapitalismoa eta zapalkuntzaren aurka borrokatzeko prest dauden langileentzako erreminta dena”.\nZentzu horretan, “Kapitala eta beren gaizkideek txarto izendatutako krisi honetan irabaziak izaten jarraitzen dutela. Pertsonen bizitza suntsitun ondoren, enpresari eta bankariek guztia eskuratu nahi dute”, CNTk ohartarazi du. Arrazoi hauek direla eta, zentral anarkosindikalistaren iritzian, mobilizazio dinamikak Maiatzaren Lehena gainditu behar du, haratago jarraituz.\n“Bihartik aurrera gure etorkizuna eraikitzen jarraitu behar dugu. Lan arloan antolaketaren beharra gero eta nabariagoa da, lan baldintza hobeagoak lortzeko bide bakarra delako, soldata igoerak baino gehiago dena: lan osasuna, lan arloa eta bizitza soziala bateragarriak egiten dituzten ordutegiak, emakume eta gizonen arteko berdintasun erreala, beste neurrien artean”, azpimarratu du.\n“Arazo guzti hauei aurre egiteko antolakuntza bultzatzea ezinbestekoa da; hots, langileak elkartuz komunak diren arazoak gainditzeko”, sindikatu honek ohartarazi du. “Hau dela eta, espero dugu langileriarentzako maiatzaren lehen hau une garrantzitsua izatea, beldurra gainetik astintzen eta erasoaldira pasatzeko momentua heldu baita. Poliki poliki, baina helburua argi batekin: langileriaren burujabetza langileri bera soilik lortuko baitu”, CNTk gehitu du.


Iraoketak - Tratamientos Térmicos Iurreta\nIraoketa tenperatura kritikoaren gaineko beroketan datza, hozte motel batez jarraitua. Tratamendu honen bidez elastikotasuna handitzeaz gain, gogortasuna ere gutxitzen da. Horrez gain, piezen mekanizazioa errazten du, estruktura homogeneizatuz, hotzean lan egitean sortzen diren garraztasun zein barru tentsioak ezabatuz. Mota desberdinetako iraoketak egin ahal ditugu. Ohikoenak birsokuntzakoa, isotermikoa, globularra eta azpikritikoa dira.


Hasiera » Azken albisteak » Aireportuko » Prestatu lerroetarako London Heathrow-etik hegan egiten duzunean\nAirlines • Aireportuko • Abiazio • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Osasun albisteak • Berriak • Pertsonak • berreraikitzen • Arduraduna • Segurtasuna • Turismo • Garraioa • Bidaiaren helmuga eguneratzea • Bidaia Wire Albisteak • Joerak • Erresuma Batuko Azken Albisteak • Hainbat Albiste\nHeathrow mayhem: jendetza erraldoiak langile gutxiko aireportua gainditzen du\nHeathrow-eko bidaiari batzuek ilara erabat absurdoen berri ematen ari ziren Mugako Indarreko langileen eskasia dela eta, bidaiariek bost orduz ilaran zain egon zitezen.\nLangile eskasiak Heathrow-en lerro izugarriak eragiten ditu.\nBidaiariek bost orduz ilaran itxaron behar izan zuten.\nOntziratutako ilarak COVID-19 arriskua eragin zien milaka hegazkin konpainiari.\nLondresko Heathrow aireportuko Mugako Indarreko langileen eskasia lerro izugarriak eta erabateko distantzia soziala gertatu da aste honetan, langile kopuru mugatuak ezin baitzituen mugan zeudenei aurre egin.\nHegazkin konpainiako bidaiariak Heathrow aireportua horrelako baldintzak behin eta berriro bizi izan dituzte COVID-19 pandemia hasi zenetik, baina ostiral honetan, britainiar batzuek ilara erabat absurdoen berri ematen ari ziren Mugako Indarreko langileen eskasia dela eta, bidaiariek BOST orduz ilaran zain egon zitezen.\nBidaiari bat ere zorabiatu egin zen kaosean.\nHeathrow aireportuak kexei erantzun die atzerapenak direla eta Mugako indarra "Osasun neurri kontrolak bidaiariek Erresuma Batuko Gobernuaren azken sarrera baldintzak betetzen dituztela ziurtatzeko".\nAireportuak ez zion aurre egin urruntze sozialaren eta ilara luze eta luzeen gabeziari, baina horrek milaka hegazkin konpainiarentzako koronabirus arriskua suposatzen zuen.\nLarunbat goizean, Terminal 5eko bidaiariek sare sozialetan jakinarazi zuten ilarak desagertu egin zirela.\nTokiko hedabideen arabera, maiatzean eta irailean erregistratu dira gutxienez ilara luzeak, jendetza pilatuta eta ur eta komunetarako instalaziorako sarbide eza beste zortzi gertakari.\n2020ko abenduan - Gabonak baino egun batzuk lehenago - ehunka bidaiari utzi zituzten lehorreratutako Heathrow aireportuan hegaldiek overbooked bihurtu zuten britainiarrek berriki iragarritako Tier 4 coronavirus murrizketetatik ihes egin nahian, eta horrek familiak oporretan sasoian etxean egoteko eta maiteakengandik urrun egotera behartu zituen.\nAlemaniak Ibilgailu Elektrikoen errekor berria ezarri du\nTAT-ek "Visit Thailand Year 2022" berria aurkezten du WTMn...\nGreziako turismoa 2022an erabateko susperraldirantz doa\nHelmuga Birtualeko Marketing Lehiaketa: Unibertsitatea...\nPilotu bat hil da, bi zauritu bi jet batean...


Euskal Herriko Garapen Kontseilua - Wikipedia, entziklopedia askea.\nEuskal Herriko Garapen Kontseilua (frantsesez Conseil de Développement du Pays Basque) Ipar Euskal Herriko elkarte berezia da, eztabaidagune edo ideien laborategi gisa funtzionatzen duena. Ipar Euskal Herriaren garapen orokorra, osoa eta antolatua, lurralde antolaketa eta mugaren bi aldeetako lankidetza ditu helburu. Ideiak eta proposamen zehatzak igortzen dizkio Euskal Herriko Hautetsien Kontseiluari. 1994ko uztailean sortu zuten. Baionan du egoitza.\nElkarteak lurraldeko egitura nagusiak biltzen ditu, zazpi kolegiotan banatuta (121 kide): jarduera ekonomikoetako ordezkariak, irakaskuntzaren eta kulturaren alorretako kolegioa, gizarte- eta osasun-jardueren kolegioa, administrazioaren kolegioa, hautetsien kolegioa, adituen kolegioa eta eskubideko kideen kolegioa.\nGaur egun, Paxkal Indo du lehendakari. Caroline Phillips eta Jean-Baptiste Etxeto izan ziren lehenago.\n(Frantsesez) Lurraldea.net webgunea\nOrriaren azken aldaketa: 8 apirila 2020, 12:01.


Martxotik urrira bitartean, digitalizazio arloko 6 tailer eskainiko dira - Berriak - UrolaKosta\nMartxotik urrira bitartean, digitalizazio arloko 6 tailer eskainiko dira\nDigitalizazioaren alorrean urratsak emateko eta estrategia digitalak garatzeko prestakuntza eta aholkularitza eskainiko zaie eskualdeko enpresei\nUrola Kostako Udal Elkarteak jarraipena emango dio OSTIRAL TEKNOLOGIKOAK egitasmoari. SPRIren “Inplantariak” zerbitzuaren baitan, digitalizazioaren alorrean urratsak emateko eta estrategia digitalak garatzeko prestakuntza eta aholkularitza eskainiko zaie eskualdeko enpresei.\nMartxoan hasi eta urrira bitartean, guztira, 6 prestakuntza tailer eskainiko dira; aurrez aurre, Urola Kostako Udal Elkartearen egoitzan. Lan saioak goizetan izango dira eta bakoitzak 3 orduko iraupena izango du; 09:30tatik 12:30tara.\nNork parte hartu dezake programa honetan? Bada, autonomoek, ekintzaileek eta merkataritza eta ostalaritza sektorekoak ez diren 10 langile baino gutxiagoko mikroenpresek. Industria jardueren kasuan, 25 langile baino gutxiagoko enpresek ere bai.\n8 hilabetez luzatuko da trebakuntza egitasmoa. Eskaintzen diren 6 saioetatik, gutxienez, 3 saiotan izena eman eta parte hartu beharko da. Interesdun bakoitzak aukeratuko du zein saiotan. Tailerretan parte hartu ondoren, eskatzaile guztiek banakako aholkularitza pertsonalizatua jasotzeko aukera izango dute teknologien erabilera adimentsuan urratsak eman ditzaten. Horretarako, eskura izango dituzte Udal Elkarteko instalazioak aurrez eskaera eginda.\nPrestakuntza tailerretan parte hartzeko, izen ematea Urola Kostako Udal Elkartearen bidez egin behar da. Intereseko ikastaroak adieraztearekin batera, ondorengo datuak beharko ditugu: enpresaren izena, harremanetarako pertsonaren izen abizenak, harremanetarako e-maila eta telefono zenbakia. Datu horiek erabiliko dira, soilik, ikastaroen kudeaketarako.


Liburu Azoka - Bilboko Udal Liburutegi Bloga\nBilboko Liburu Azoka martxan dago.\nBilboko Udal Liburutegiek kokatutako kasetan, honako hau eskaintzen dizugu:\nGure liburutegiei buruzko informazioa\nAzken urte hontan, Bilbori buruzko edo bilbotarrek idatzitako liburuen erakusketa, hala nola, Azokara etorriko diren idazleek idatzitzko liburuen lagin bat ere ikusgai egongo da.\nAreatzako parkean, ekainaren 9ra arte Bilboko Liburu Azoka izango da.\nLiburuen aurkezpenak, hitzaldiak, sinadurak, tailerrak, literatura sariak egongo dira.\nMaiatzaren 30etik ekainaren 9ra arte\nAsiar zinemagintzari buruzko erakusketa, Bidebarrietako Liburutegiko Egunerokotasun Gelan. Erakusketan dauden dokumentu guztiak mailegagarriak dira. Erakusketa honek lehio txiki bat zabaldu nahi dio zinemaren erraldoi honi. Asiar industriak, Hollywoodeko aginduen eraginpean ere egon arren, munduaz dugun ikuspuntu dezberdin baten aukera ematen du. Eta honek ekialdeko lilurara garamatza; ezagutzen ez dugun urrutiko zehozer, nekez lortu daitekeena, exotikoa,…\nHurrengo artikuluaLiburu Azoka Bidebarrietako Liburutegian


Pazko Bunny Basket Stitching Pattern\nPazko Bunny Basket Pattern\nBunny bat Pazko basket batean brodatu\nPazko Bunny Basket Bordatuak eredua. © Mollie Johanson, to.com-era Lizentziatua\nNi bezalakoa bazara, brodatze proiektu berri bat hasteko arrazoi ona bilatzen ari zara eta Pazkoa arrazoi ona da! Astinduko Pazko Bunny hau stitch saskian patroia opari gisa edo, besterik gabe, stitching denbora batzuk gozatzeko.\nNork ez luke nahi zaldun gozo hori aurkitu nahi Pazko saskian? Orduan denbora sakatzen baduzu, zergatik ez duzu apur bat Pazko brodurezko kit bat egin eta diseinu hau burdinarako hornidura oinarrizkoekin batera sartzea?\nDiseinua hoop arterako egin daiteke, elementu bat prestatzeko edo beste proiektu batean sartuta. Beste Pazko brodurekin egindako beste proiektu batzuk ere aurki ditzakezu.\nHartu udaberriko koloretako haria gogokoena eta jantzi hasteko prest!\nBunny and Easter Basket Border Pattern\nPazko Bunny Basket Pattern. © Mollie Johanson, to.com-era Lizentziatua\nPazko Bunny eta Basket eredua deskargatzeko, egin klik JPG fitxategia ireki eta gorde ordenagailura. Egokitu tamaina editatzeko programa batean edo erabili eskalatzeko aukera.\nErabili transferitutako metodoa onena egiten duzun materiala estutzeko edo ereduarekin inprimatu ur soluble egonkortzailean , hala nola Sulky Sticky Fabri-Solvy.\nDiseinuak tamainu handia du 6 hazbeteko brodatu hoop batean sartzeko, baina handiagoak edo txikiagoak izan daitezke. Aukeratu nahi baduzu, askoz txikiagoa izan dadin, saskian behealdeko lerro luzeek kentzeko aukera izan dezakete.\nOharra: patroi horiek Mollie Johanson -ek copyright-a duela esaten dioten eta Lizentziatuak dira, besteak beste, About.com, Inc. Ereduak dohainik dira zure erabilera pertsonalerako eta brodatuak amaituta kantitate txikietan salgai daude. Ez ezazu inongo eredu horiek birbanatu.\nPazko Bunny eta Basket Stitching gida\nPazko Bunny Basket Stitching Guide. © Mollie Johanson, to.com-era Lizentziatua\nAste Santuko diseinu hau punta-puntako puntuzko puntuzko puntuzko puntuak izan daitezke, beraz , brodatu berrira sartu ahal izango zara zuzenean salto egin ahal izateko . Stitcher aurreratuagoa bazara, saiatu gehiago bete puntu gehiago benetan eredu hau ekarri bizitza!\nStitch iradokizunak ematen dira, baina benetan egin dezakezu nahi duzun edozein puntutara.\nBunny eta beheko saskia brodatu punta-puntako eta 4 zurtoin adarrak. Erabili katearen puntua eta 2 haria zurtoinak arrautzak eta saskiaren heldulekurako.\nBunny-en begiak korapilo edo koloreko korapiloekin eta 3 adarretan. Erabili satinaren puntua eta bi koloreko bunny sudurra.\nEreduaren koloreak DMC 632, 543, 3779, 210, 3822 eta 598 dira.\nJakina, zure udaberriko edo Pazko-tonu gogokoenak aukeratu ditzakezu proiektu honetarako. Ikusi itxura nahastuz bunny txokolate marroia edo saski kolorea distiratsua aldatuz!\nZoriontsu Pazko jantziak!\nFunky Granja Lagunak Brodatuak Eredua\nFree Alphabet Pattern for Monogram Border\n8 Redondo brodatuak ereduak\nSweet and Cute San Patricio eguna brodatuak ereduak\nCandlewick Brodatuak Tutoriala\n3 Snowflake Eskuz Bordatuak ereduak\nPaper poltsiko arropa\n12-Inch Scottie Dog Quilt Block Eredua\n12 Arrazoi Pertsonak Bildu Dolls\nBesarkadak eta beso ertzak\nZergatik Glazes Go Bad?\nNola aukeratu eta erabili salto egin eraztunak\nHau DIY Toy sinplea zure seme-alabek lasaitu dezakete\nErraza Maryland Beauty Quilt Block Eredua\nDoako inprimatzeko zenbakiak / Stamps digitala 0 - 9\nBihotz Garlandentzako borda San Valentin eguna da


Vorokhta eta Yaremche - Karpatoak de perla - 6. Aurkezpena Ukrainan gainerako, hiria Yaremche <> - ::::::Каталог для туриста:::::: - <<< "В - К"\nVorokhta eta Yaremche - Karpatoak de perla\nKarpatiar ... Urdina zerua bezala zuri laguntzeko hats mendiak. Nonbait goialdeetan, nagusi, ederra by engantxatzen bakar batean laino Spruce hasierara salto egin. Eta eguzkia da irteten -, urtu da gailur smoky artean disolbatutako desagertu zen ... zaldi eta frakzioa honako hau bizi dirudi, rozpravyly bere Abiega koroa zedroak, ibili, larches, distiratsuagoak zelenokvitnyy alfonbra highlanders bilakatu zen, melodia alaia mendi sounded erreka. de urtaroak gain hainbat Karpato mendien malda tonu ezberdinak antolatzen ditu. Lodi-berdea, elurra, neguan baso dotorea dago. Antzezlanak leuna udaberrian eta udan berdea, batzuetan udazkenean oro estali. Zahar eta beti berri, bere ipuinetako magia mendi bakarra ...\nazkarra de la margen tarteetan Rod Yaremcha. Historia ez da gelditu bere jaiotze data, baina dagoeneko 1788 Yaremcha zen likidazioa, hau da, Dora herrian zegokion bezala ezagutzen da. lur horiek baitzeuden garai hartan gutxi batzuk familia batean bizi da. mendearen bigarren erdialdean, turista asko zabaldu mendi airearen propietate sendagarriak buruzko zurrumurruak. Pixkanaka lekua hasi resort gune bat izateko. Iraila 1939, noiz antzinako ametsa etorri Sobietar Ukrainako egoera lurrak mendebaldeko biltzeagatik Egia ondoren, Karpato natur baliabideak bilakatu dira eskuragarri langile guztientzat. turista ehunka mila urtero etortzen eta turistak ez ezik, errepublikako eskualde ezberdinak, baina ere argazkiak Sobietar Batasunaren osoko - Siberia, Far East, Erdialdeko Asia, Baltikoko Batuetan. Urtero Yaremcha inguru irauten 150 turismo trenak.\nHiria hazi turismo konplexua Huzulschyna. Hau folk arkitektura, hau da, ur-jauzia, non mendeetan zehar ibaia mendi bat arroka borrokan Prut gertu dago maisu lana Egia da.\n40 XVIII mendea, horiek lur naviduvavsya Alex Dovbush urteetan lan. Wild buruzagia Robin bezalako eremu eskuraezinak. Negu honetan heldu zen. mendian Yaremcha (orain deitzen Dovbushanka du), udaberriaren hasieran ziren pertsonen avengers doa, gertu entzun offended, etorkizunari buruzko ametsetan. Kondairak ugari dira egun honetan kontserbatu bertakoekin artean, eman Dovbusha Olexa eta bere ikaskide handiko giza ezaugarriak. Eskualde honetan bakoitzak egoiliar patioa gela "Karpatoak eta arratsaldean", Yaremche Karpatoak, Home gainerakoak ...\nErakutsi haitzuloa eta harrizko Dovbusha eta beste kondairazko matxinoek izena lotutako ikuskizunak. Eta horri buruz asko naspivayut abestiak.\nYaremcha bidez eta bere inguruetako udako 1943 egundoko ospatuko partidista konexioa birritan Sobietar Batasunaren SA Kovpaka Hero eta Sobietar Batasunaren SV Rudneva de Hero en. Bigarren Mundu Gerraren historian gogoangarri ekitaldi honetan kontatzen Yaremchdnskyy partidista Glory Museoa. dokumentuak, argazkiak, postalak, efektu pertsonalak partisanoen arma - bost mila elementu ditu. Hauek preziatuak erlikiak argiagoa bihurtzen da hilezkorra feat kovpakivtsiv partisanen.\nerdian Yaremcha vosmymetrova bat Avenger planteatu Buruak makina dituen irudi dashing stand batean. Monumentu 1967 URSS V. 3 artista nazionalek diseinatutako altxatu. Boroday, arkitekto A. F. Ihnaschenko Hero eta Sobietar Batasuna, antzinako partisanen kovpakivtsya SP Tutuchenka da. monumentuaren egileek jaso zituzten borrokaren-NB Grekov ezagunena Sobiet margolari izendatu ondoren urrezko domina bat. ona tradizio A kovpakivtsiv badago. Bost urte Yaremcha doaz gogoratzen iraganeko borrokak, biktimak oroitzeko. Osaketa Yaremcha, eta 1977an zen mendetasun eskualdeko herri bat, herri Rohatyn da. Kondairak dioenez, lehen biztanleek priselke Mochernyakiv zen ministro Nick Rohatyn. bere gaitasun apartekoa eta adimena zabaltzen dela Rumors inguruan. Beraz, askotan aholkuak eskatu, prymovlyayuchy "to Vorokhta doa. Horregatik joan pentsatzea herriaren izen berria.\nLate azken mendean, ertz horietako asko turistak bisitatu dira. Mendiko aire Healing, natur baliabide asko erakarri ekintzaileek, gehienak atzerriko arreta. Batez ere egur Karpato interesa. aleazioak vyrubtsi basoko besteek aldaketak egitea ustiatzen baztertuak toilers. existentzia etengabe borrokan, urteak pasa eta nekazari eta langileen belaunaldi askoren bizitza hamarkadetan. Bizitza potentzia sobietar highlanders du aldatu. Langileen zen teknika laguntzeko. Pixkanaka-pixkanaka lanbidea zaharra desagertzeko. Igaro azken nahasietan ibaiak erabiltzen bokorashi burura. Orain valle vezut indartsu Makina eta basoko egur bat. jaiegunetan bakarrik Zaharreko balsa semeak ausart lehiatuko dira.\nikusmena hartan bira Vorokhta modernoak itxura hartzen du. Orain, turismoa eta neguko kirolak, zentro ezaguna den Europako eski handiena jauzi bat da. Daude herrialdeko lider, atleta eta neguan bakarrik aisialdirako jarraitzailetatik tren doaz. Bright eguzkia, txinpartatsu elurra, eraikuntza berriak kiroldegiak, jantzi koloretsuak, dibertigarria aurpegia, barre Tonua, neguko edozein egun likidazioa ikusten ditu.\nHainbat ibilbide turistiko eramaten zona Yaremchanskiy da. Horietako bat da nola lortzen den Rod doa atzera, erreka txikia da oinean jaio Goverly 1750 metroko altueran ekin, hazten da ibai aldapatsuak duten authoritatively bere harkaitz eta labarrak arteko modu bidez hausten duzu. Turista asko dira gai zoragarria Goverlu eskalada egiteko - Karpatoak Ukrainako (2061 m) gailur altuenak. zuhaitz malda hegoaldeko gertatzen gehienez 50 m-ko diametroa eta 180 zentimetro On. Haietako 300-400 urte bat. Bat sortzeko nekazari etxola, aski horietako bat zuhaitz.\nIbilbidean zehar turista zuhaitz espezie arraroa basoetan ikusi dira: Karpato zedroa, beltzeko Urkiak, rock zumarrak, pinua, Spruce Karpato. Oso interesgarria fauna lurra bizi Karpato oreinak, hartz arrea, orkatza, basurdea, lynx, azkonarra, lepahoria, igaraba, urtxintxa, basoilarra, arrano beltzak, falcon.\nYaremcha eta Vorokhta Ivano-Frankivsk eskualde zentroa eta beste herri autobus eta tren-loturak lotuta. iritsi da erraza, gure herriko txoko guztietatik.\nBat bisitatzen duten hemen betiko liluratzen Ginko izeia, bailara kolore biziak, deialdiak fluxuak, goi zerua, zuhaitzak xuxurla pensive ... Eta beti gogoratu urdina mendietan neguan haze eguzkia igotzen zen poliki-poliki, handikiro, kristalezko kanpai izeiak elurra, mendi malda eta eskia, fun amaigabeak zentzua, ez du axola nola zaharra egiten ari zaren, noiz skids eta murgiltze batetik abiatzen elurra fluffy in ...\nIrauli album honen orriak. dizu gogora dute atseden egunak flota tabernetan zehar zoragarria dela, bertako mendi ipuin bakarra duten edertasuna bere iraunkorreko Karpatoak esango dizu 2011 de encanto natura komunikatzeko poza ...


Murrizketen aurka mobilizatuko dira Nafarroako hezkuntzako sindikatuak - GARA\nIkasturte hasierarekin batera, Nafarroako hezkuntza sektoreko zenbait sindikatu eta eragilek (LAB, STEE-EILAS, CCOO, UGT, ELA, Afapna, CSIF, ANPE, Herrikoa, Sortzen-Ikasbatuaz, Eraldatu eta Ikasle Abertzaleak) mobilizazioak iragarri zituzten azken hilabeteotan pairatzen ari diren murrizketak salatzeko.\nOhar baten bidez jakinarazi zutenez, bihar abiatuko dute mobilizazio dinamika 13.30ean hezkuntza departamentuaren aurrean egingo duten kontzentrazioarekin. Era berean, ikasturteko lehen eskola egunetan (irailak 5, 6 eta 11) elkarretaratzeak egingo dituzte klaseak hasi baino ordu laurden lehenago. Kurtso osoan zehar protestekin jarraitzeko asmoa berretsi zuten. Horrela, asteartero elkarretaratzeak egingo dituzte ikastetxe ezberdinen aurrean.\nGainera, udan zehar foru administrazioaren lantoki nagusietan egin diren protestekin bat egingo dutela aipatu zuten. Izan ere, hezkuntza sektoreko langileek «globaltasuna» eman nahi diete euren aldarrikapenei, «zerbitzu publikoak eta hiritarren oinarrizko eskubideak baitira jokoan daudenak».\nHezkuntzak bizi duen egoeraren aurrean, Jose Iribas kontseilariak hartu duen jarrera gaitzetsi zuten. Sindikatuen ustez, Nafarroako hezkuntza sisteman 300 lanpostu suntsitzeak kalitatean eraginik izango ez duela esatea «iritzi publikoa manipulatzea» da. Ostera, murrizketa horien ondorioz, ikasturteak ez du hasiera normalizaturik izango, langileen iritziz.\nHorren adierazletzat jo zituzten azken hilabeteotan hartutako zenbait neurri, hala nola, abenduko aparteko soldata kentzea eta azken urteotan behera joan den lansariaren %7,14ko murrizketa.\nAurrera begira murrizketa gehiago etorriko direla uste dute sindikatuek. Zehazki, Nafarroako Gobernuak aurrekontuetan aurreztu nahi dituen 327 milioi euroak, hezkuntza sistematik etorriko direlakoan daude. Horregatik, gobernuak bere politikan atzera egin dezan, murrizketen aurkako mobilizazioetan parte hartzera deitu zuten.\nSindikatuen ustez, Nafarroako Gobernuak aurrekontuetan aurreztu nahi dituen 327 milioi euroak, hezkuntza sisteman egingo diren murrizketa berrietatik etorriko dira.


Komunetik atera zenean, hobeto aurkitzen zen Niko, eta bere buruari galdetu zion: «zer ote da hau?» Sukalde handi bat iruditu zitzaion, dena mahaiz inguratua; «ez nuen sekula ikusi horrenbeste sukaldari», pentsatu zuen mahaietako denak, sukaldean nola ziren, sukaldariak zirelakoan. Beste alde batetik jatetxea zela iruditu zitzaion; «hala bada, ordea, zer ari dira horiek kaxuelekin hara eta hona?»\nTxundidura hartan, ahotsa heldu zitzaion:\n- E, Niko, hona!\nAzpitarte zen, ekologista radikala, mahai batetik deitzen ziona. Bero zegoen, ezpain-xokoetatik isurkaria jario, eta gonbidatzen zuen:\n- Etorri, Niko, aspaldiko, mekabuen! -eta Niko bertan zuela:- eseri, laguna eseri eta kontaidak!\n- Baina -ez zen objezioa, Azpitartek eskaintzen zion lekuan eseritzen bait zen-, zer duzue hemen? -galdetu zion Nikok.\n- Izan? Batek lana aurkitu duela, eta ospaketan.\n- Giro handia duzue! -altu esan zuen Nikok, bulla hartan entzun zezan Azpitartek.\n- Oraintxe hasi gaituk; hartu entsalada, hartu. Zer, bizitza hori?\n- Kezkatzen hasia, egia esateko -aitortu zion Nikok-, orientazioa galtzen ari naizela beldur naiz eta.\n- Urteak dituk, Niko, urteak...\n- Ez noiz ez non...\n- Noiz-ta-non jakin bageneki! Hartu tipula, baina!\nNikok gogozki hartu eta jan zuen, organismoak orruka eskatzen bait zion. Azpitarteren lagunek solas animatua eramaki zuten.\n- Atxurraz ontzako bost enbor moztu zizkin ordubetez!\n- Bai, moztuko zizkin!\n- Jainkoak bazekik!\n- Hark jakingo dik!\n- Beste behin ehun kiloko harria lepaka zeramala hemezortzi buelta eman zion herriko plazari.\n- Plaza txikia izaki! Gure Peilok egin zian hori baino gehiagokoa: eskuareaz hamar minututan bildu Zelaiandiko belarrak, bizkarreratu eta traktoreak eramango ez zuen zama harekin bertatik Larraitzurira joan huen han bost metro alturako zuhaitza egiteko.\nHitzak koipe eta ardoz nahasirik labantzen zitzaizkien. Nikok ere, betean zuen ahoa, haize bolada batek serbileta eraman zionean. Jeiki zen bizkor eta atzetik joan zitzaion. Begiak serbiletarentzat bakarrik izanda, katapun zopa eltze bat zeraman gizon bati jo zionerako beranduegi zen; gizona muturrez lurrera eta Niko, lurrera ez joatearren, mahai gainera etorri zen, halako fortunaz, ze mahaia itzulikatu bait zuen, eta harekin bertan eseririk zeudenak.\nNikok kalapita harekin eskuak ahora eraman zituen, segurki zetorkion trumoiaz kezkati, baina lurreratutakoak, sei bat edo zazpi, eta eltzearena ere, ez zitzaizkion haserre, baizik eta barre algaraka onartu zioten egindakoa, nahitazko broma izan bailitzan. Areago, eroritako atso idunekodun batek heldu zion eta:\n- Ze oroipena, gazte! -esan zion-; ez gara honetaz ahaztuko! -eta argazkilari bat eskatzen zuen eszena hura inmortaliza zezan.\nArgazkilaria ez zen agertu -«hobe», pentsatu zuen Nikok; «izan ere, merezi ote du publizidaderik?»-; baina atsoak, mahaia paratu zutelarik, bere ondoan eseriarazi nahi zuen; «ezin uka nezake orain», deduzitu zuen Nikok, eta atsoaren eskoinean jarri zen.\nAtsoak, ezagutzen zituenak eta ez zituenak presentatu zizkion, eta Nikoren alboan zegoen neska ere, inglesa omen bait zen.\nNeska hark, Nikok abisutzat interpreta lezakeen bat ere keinu edo seinalerik egin gabe, sorbaldan ipini zion burua Nikori, eta berotsu eta lainoki honela esan zion:\n- Kontatuko didazu ipuin bat?\nNiko aztoratu samarra zegoen. «Zer konta niezaioke? Jakin badakit bat edo beste, baina umeentzakoak dira denak; otsoen historia beharbada gustatuko litzaioke, baina luzea da eta ez zidan denborarik emango; bestalde, igual beste zerbait eskatzen ari zait...» Beharrik atsoak moztu zien:\n- Arraia heldu da! -eta legatzek mahaiak inbaditzen zituzten artean, Nikok esan zion neska inglesari:\n- Gero, bale?; nahi duzu gero?\n- Bai, gero! -erantzun zion inglesak haserre antzean burua alderatzen ziola-; gero, engainatzeko ezta? Beti berdin! Ni ez naiz bada hemengo neskak bezain engainagarria, jakin ezazu hori!\n«Zuriegitxo mintzatu al natzaio?», pentsatu zuen Nikok; «edozelan ere, horrenbesterako motiburik ez zegoen, nik uste dut»; baina ez zion ezer esan, eta legatza jateko atsoak ematen zizkion indikapenak jarraitu zituen.\nBat-batean, sukalde fogoietatik gertuagoko mahai batean, Mila ikusi zuen; Milak ere bai, bera, eta joan zedin egiten zion keinu. Atsoarekin diskulpatuz eta neska inglesari hark intimo eskertu ziola iruditu zitzaion laztanez agurtuz, joan egin zen Milagana.\nMila zegoen mahaian idi txuletak eta txerrikiak jaten ari ziren iadanik, eta Milak kariñoso koipeztu eta baratxuriztu zion Nikori sudurra musu batekin.\n- Zer, polita? -esan zion gero-; uste nian ez hindudala berriz ikusiko!\n- Piszinan ez zekinat nola izan zen...\n- Ba hirekin egoteko gogoarekin gelditu ninduan, egia.\n- Ni ere bai gelditu nindunan... -hasi zen Niko.\n- Mila, pasa txuleta hori! -agindu zioten orduan neskari.\nMilak nahi zuen hari txuleta ematen ziolarik, Nikori esplikatu zion:\n- Hemen, nere koadrilarekin niagok: Sudur, Maribi, Txanpi, Joxepa eta Pepelu, txuletarena; Pepeluk maite duen neskarekin ezin egon eta jan eta jan egun saila darama; lehertzeraino jan, proportzioan edan, aisa mozkortu, ezin ibili, kasu bat. Horiek berriz -Txanpi eta Joxepagatik- atzo deklaratu omen zioten elkarri maitasuna, eta ospatu behar zelakoan, hemen dituk! Neri berriz inork ez deklaratu, ukorik ere inork eman ez: Karibeko limoiak bezain fresko eta libre!\nNiko ere, limoienak harrituta baina, halaxe sentitu zen, ogia baratxuritan bustitzen zuela; «eta Mila gustatu egiten zait: ea gaur suerte gehiagoz ez garen galtzen». Fijatu zen orduan paretsuan bazuela gizakume zikoitz bat binaka hartzen zituela okela puxkak, eta bat jaten bazuen, bigarrena txaketaren sakelean sartzen zuela. Nikok bultoagatik dexente puxkak izango zituela kalkulatu zuen. Halako batez, Sudur, berak ere bestearen maniobra ikuski, baso bete ardo hartu eta sakelera hustu zion.\n- Haragia lehorrik ez duk jango ba! -esan zion, eta bizkarreko terriblea jo zion lagungarri, bestea nahasmenduan utzita.\nAskok barre egin zuten; zenbaitek burua kordokatzen zuten:\n- Ikusi behar direnak!\n- Postreak hemen dira! -bota zuen Milak orduan, eta Nikori xirri kalanbrea eman zion.\n- Horiek ere sakelera nahi dituka? -esan zion Sudurrek gizaseme zipotzari, gaiztoki.\nGizon batek entsaladera bana ekarri zien, gura zituztenak bertan nahas zitzaten.\n- Xelmo! -agurtu zuen Nikok berori bait zen gizona.\n- Orain zer -galdetu zion Nikok Xelmori-, kamarero al zaude?\n- Kamarero? Sukaldari! -eta Niko zutiaraziz:- etorri, etorri sukaldera, ikusiko duk hor.\n- Baina ni... hemen Mila eta...\n- Mila, neska ona segur, baina jakin diat sarri joateko haizela eta gure sukaldea ikusi gabe joaterik ez duk! -eta mahai lagunak utzi behar izan zituen Nikok, honek txuletari horzka, horrek flanari milika, hark aho zabalka oraino gosez.\nSukalde-sukaldean makina gizon lanean ikusi zuen Nikok.\n- Horiek zer ari dira? -galdetu zion Xelmori.\n- Norberean! Nik ahateko salda eta porru muskuluak paratu dizkiat, Txantxik, hau da jefea, alkatxofa eltzea, horrek hau, hark hori, honek hura -esplikatzen zion, bata-bestea seinalatuz-; eta hau -kopeta txikidun batengatik- Kike duk, almazeneroa. Zer -esan zion Kikeri-, kontuak ateratzen zaizkik?\n- Baziaudek hemen -Kikeri betartean larridura dibujatzen zitzaion- ehun eta berrogeitamar letxuga sobrante, larehun bat txuleta eta hirurogei kaxuela txipiroi. Legatzan aldiz urri beti bezala, hurrengoan Zapari zazpirehun kilotik gora ekartzeko esan beharko zioagu, eta irina eta arraultzeak ere, furgoneta bana, Santiri. Eta hauek? Kafea zerbitzen hemen beste punta hartan piperradarekin hasi ez direla!\nXelmok Nikori kontatzen zion:\n- Badizkiat nik proiekto fantastikoak Niko, jangela haiek zabaldu, sukalde hauek ugaldu, apizioa sortarazi... Ari bait naiz ari, elkarte modu berri bat pentsatzen, badakik?, non jan egingo bait da eta aldi berean ikusgarriak egongo bait dira, eta kiroldegiak eta lotarako txokoak, entenditzen didak Niko?, leku bat non...


Gabon iraunkorra - Bizkaia 21\nGabonetako zuhaitza naturala izan dadila eta, gabon garaia amaitu eta berehala, berriz landatu eta inguru naturalera itzuli. Badakizu gorostia eta beste espezie batzuk babestuta daudela, eta ondorioz ezin direla jatorrizko lekutik atera, ez arbolak eta ez adarrak ere.\nOparitu produktu iraunkorrak, birziklatuak, edo hondakin gutxi eragiten dutenak. Opariak ez dute zertan izan materialak, denbora eta irribarrea baino kontsumitzen ez duten opariak ere egin ditzakezu.\nAhal duzula, ez bidali paperezko Gabonetako postalik. Erabili posta elektronikoa.\nEz gehiegi erabili Gabonetako argiak; jendeak gozatzeko aukera daukanean baino ez erabili. Kontsumo gutxiko bonbillak erabili eta bizitza baliagarria amaitu arte berrerabili. Moduluko mikro-bonbillak erabiliz, Gabonetako dekorazio-argien kontsumo elektrikoa heren batean gutxi daiteke.\nAhal dela, behar ez denean ez erabili ibilgailua: garraio publikoa edo beste ordezko garraiobide batzuk erabili. Etxeko jaiak, lanekoak edo ikasketakoak, garraio publikoan joan daitekeen lekuetan egin.\nBazkarietan “erabili eta botatzeko” materialak arbuiatu: ahal duzula, ez erabili plastikozko edalontzi eta platerak, edo paperezko ezpainzapiak.\nEz erabili petardoak jaietan: gas kaltegarriak isurtzen dituzte, hondakina eta kutsadura akustikoa eragiten dute, eta arriskutsuak dira. Jaiak ez dakar derrigorrez zarata eta kea.\nBertako produktu freskoak, ekologikoak, bidezko merkataritzakoak eta merkataritza etikokoak erabili.\nGabonetako dekorazioa egiteko erabili material birziklatuak, edo behin baino gehiagotan erabilitakoa.\nAhal duzun guztia birziklatu: opariak biltzeko papera eta kartoia, beirak, ...


Laxaro Azkune: Â«Hezkuntzak ez du oraindik planteatu haurrari hizketan erakutsi behar zaionikÂ»\nFrankismo gorrian jaioa inguru euskaldun-euskaldunean, zer giro jaso zenuen etxean?\nGauza kurioso samarra da. Gure familian, baserrikoak izan, eta amonak ez zekien euskara besterik, amak ere ez daki. Baina gure aurrekoetan, gurasoetan, ez da izan abertzale tradiziorik. Oso erlijiosoak ziren. Oinatzera etortzen ziren apaizak gure etxean erretiratzen ziren, han egiten zituzten otorduak, eta apaizak beti izan dira oso etxeko gurean. Nik ere mutil koskorretan esaten omen nuen apaiza izan behar nuela. Beraz, gure etxeko jokabide politikoak apaizen aholkuei esker hartzen ziren. Horrela, aita, osaba-eta, Francorekin gerran ibilitakoak dira. Baina nik ez diot aitari sekula gerrako konturik entzun. Hori itxitako ate bat izan da beretzat.\nGiro horretan hazita nola lerratu zinen euskararen eta Euskal Herriaren aldeko mugimendura?\nAzpeitiko Maristetan ibili eta gero seminariora bidean jarri ninduten, mojen ikastetxe batean, Donostiako Mira Kontxa Pasealekuan. Erdara hutsean irakasten ziguten, guk ez genekien tutik ere, eta lehendabiziko kolpea ezagutzen ez genuen hizkuntza arrotzean ikasi beharra izan zen. Egurra ematen ziguten ez genekielako. Horrela familia abertzalekoak zirenak edo nolabait euskararen aldeko jarrera genuenak elkartzen joan ginen, eta hamar hamabi urte bitartekoen euskararen aldeko taldea osatu genuen. Lagunarte bat sortu zen handik, eta seminarioan ere segitu zuen horrek. Babes modukoa ere bazen, euskaldunak ez zirenengandik marjinazioa bizi genuelako, "baserritarrak", "kaxeroak" esaten ziguten. Hizkuntzaren eta herriaren aldeko jarreran talde hori izan zen niretzat lehendabiziko pausoa. Adibidez, Francoren irudia zapalduta opari ematen genion elkarri. Horiek gure etxean ez ziren ongi ikusiak.\nSeminarioa uztea ere ez zen ongi ikusia izango, baina zu handik atera eta maisutza ikasten hasi zinen. Apaiz izateko ametsa irakasle izatekoarekin aldatu zitzaizun?\nEgia esan nik ez nuen irakasle izateko bokaziorik. Baina guri beti irakatsi izan digutena da gure mundu honetako eginkizuna guk egin behar dugula, hori ez duela beste inork egingo. Eta nik hori positiboki baloratu izan dut beti, eta egin behar duen hori bere buruaren mesedetan ez ezik besteen mesedetan egiten badu askoz onura gehiago ematen dizkio bai norberari, eta bai gizarteari. Filosofia hori oso barneratua izan dut, eta horrek gidatu nau gero ere. Bide horretatik hasi nintzen maisutza ikasten, nire eginkizuna horretan ikusirik. Nahiz eta maisutzan oro har oso irakasle talde eskasa izan genuen, eskolaz aparte gau eskolak egiten genituen eta han ikasi genuen. Guk ekartzen genituen irakasleak, Xalbador Garmendia, Andu Lertxundi, Ibon Sarasola, Federico Zabala... Historia, literatura, euskara bera, maila horretan prestatzen ginen iluntzero.\nGero irakaskuntza utzi eta irratira. Hogeita bat urte pasa dituzu Loiolako Herri Irratian. Audientziak zenbat kezkatu zaitu?\nEz didate inoiz exijitu izan. Nire irratsaioak ez dira ordu aldetik audientziarik gehiena izateko modukoak izan. Begiratu bai, eta baita erreferentzian beste medio batzuekin alderatu ere, baina audientziek zeukaten presio hori gabe egin izan dut nik lana. Badakit irratsaio batzuek horren presioa gehiago dutela. Batez ere diren programak direlako eta dauden orduan daudelako.\nIrratian hitz egitean norbait konkretua ikusten al zenuen beste aldean entzuten?\nFigura konkreturik ez, baina hori zehazten joaten da pixkana, egiten duzun lan horrek oihartzuna non izaten duenaren arabera. Izan dira pertsonak nire irratsaioaren jarraitzaile izan direla jakin dudanak. Bai kantariak, bai idazleak, kultura munduko jendea, jende arrunta... Badakit oso jende gazteak ez dizkidala aipamen horiek egin, orduan nik euskal mundu horretan mugitzen den jende helduaren figura izan dut buruan, eta ni ere neurri batean horri zuzendu natzaio.\nEuskaldun askok kontsumitzen ditu erdarazko komunikabideak, irratiak tarteko, zer dela eta?\nEuskaldungoari beti eman izan zaio erdarazko eskaintza. Lehendik datorren kontua da, euskara ez da izan prentsatik eta komunikabideetatik jaso duen hizkuntza. Jendea ohitu da komunikabideetatik, edo udaletxeetatik, edo berdin elizatik, beti erdaraz jasotzen informazioa. Ikasi ere erdaraz egin du jende gehientsuenak, erdaraz ikasi duen horrek, erdaraz entzuten duen horrek, eta erdaraz irakurtzen duen horrek, askoz erosoago egiten du erdara. Azpeitian orain ari gara, Uztarria eta Hitzarekin, ea jendeari euskal letrenganako fobia hori kentzen diogun. Pixkanaka badirudi ohitura hartzen ari direla. Baina arazoa da estatu mailako komunikabideek indar gehiago dutela, bitarteko gehiago, eta informazio mailan ematen duten ugaritasuna eta aberastasuna euskara hutsean ari denarena baino handiagoa dela. Orduan egoismo ikuspegitik entretenimendu hutsari begiratzen bazaio, eta ez baldin badago halako militantziarik, gerta liteke euskarazko irratia baino atseginago izatea erdarazko beste irrati bat, edo irratsaio bat, eta jendeak horiek entzutea, normala den bezala.\nHorren soluzio bezala jarri izan dira hedabide elebidunak. Loiolako Herri Irratia irrati elebiduna da. Komunikabide elebidunak zer egiten du erdalduna euskarara hurbildu, ala euskalduna erdaraz kontsumitzera jarri?\nHori ez dakit garbi, baina hedabide elebidun bat kolpetik hastea euskarazko tartea goratzen eta euskaraz funtzionatzen ez da erraza. Errentagarri izateko diru publikoaren babesa beharko luke. Eta gaur egunean laguntza publikoak programa jakin batzuentzat bakarrik daude. Irratiak euskaraz egiten duena egiteagatik ez dauka laguntza publikorik, hizkuntza politikatik ez dator dirurik. Soil-soilik euskara hutsean ari direnentzat. Nik injustizia ikusten dut hor. Medio publiko batzuk euskara hutsez eta erdara hutsez funtzionatzen baldin badute eta biak diru publikotik bizi baldin badira, euskaraz eta erdaraz ari den komunikabide batek ere behar luke gutxienez diru publiko horren babesa. Ez dakit zer tamainatan baina daukana baino gehiago. Bestela, enpresa ikuspegitik begiratuta, ikusten bada euskaraz egin eta galerak datozela, normala da erdarari leku gehiago egitea. Badakit garai batean Herri Irratiak diru gehiago jasotzen zuela. Baina gu sartu berritan eskumena Diputaziotik Jaurlaritzara pasa zen eta Jaurlaritzak ez zituen bere egin. Gainera norbaitek halako intentzio gaiztoz esan zuen "Herri Irratiak euskararen aldeko borroka horretan lortuta daukan izenarekin, laguntzarik ez emanda ere ez dio euskararen presentziari uko egingo". Baina hori oso epe motzeko apustua da, gerora ikusi da Herri Irratiak euskara mailan aurretik egin zituen urrats horietan ez duela aurrera egin ez duelako izan horretan lagunduko dion diru publikorik. Bien bitartean estatuko irrati saldo hori guztia hor dago erdara hutsez arro ari dena eta inolako ondoriorik gabe, inolako betebeharrik gabe.\nZu irratian sartu zinen garaitsuan atera ziren Euskal Telebista eta Euskadi Irratia. Orduan amesten zenituen bezalakoak ikusten dituzu orain?\nHemen gertatu dena izan da, lehen telebista bakarra izatetik, aukera asko edukitzera pasa garela. Eta aukera asko edukitze horretan ez dakit produktua hobetu egin den, aukera zabaldu egin da, baina produktua hobetu den sentsaziorik ez daukat. Ni gero eta gutxiago tentatzen nau telebistak, eta esango nuke irratiak berak ere baietz, ez baldin badira gauza jakin batzuk. Denbora librean nahiago dut liburu bat edo aldizkari bat irakurtzen jardutea.\nTelebistan esaterako, zer botatzen duzu faltan?\nOrdu normalagoetan ikusiko nituzke era guztietako tertuliak, edo erreportajeak. Baina nik behar dudanean ez dago, eta baldin badago goizeko ordu bietan. Ikusten denez, jendeak beste zerbait eskatzen du.\nIa ahaztua dago komunikabideen alderdi hezitzailea?\nGarai batean garbi zegoen komunikabideek egin behar zutena eginkizun hezitzailea zela. Nik uste hori frankismo ondorenean nabarmenago izan zela batzuen aldetik. Gaur egunean komunikabideetan iruditzen zait produktibitatea edo programa batek zenbaterainoko audientzia eta dirua ematen duenaren baitako politika dela nagusi. Heziketarena ez dakit zenbatgarren postuan dagoen. Eta esango nuke, publiko zein pribatu, biei eskatu behar zaiela betebehar hori. Komunikabide pribatu batek ere, lizentzia ematen zaion momentutik, minimo batzuk bete egin behar ditu. Hemen edozer gauzak ezin du balio. Alderdi batzuetan oso zorrotzak baikara, baina beste batzuetan ikaragarri eskuzabalak.\nZure bidera itzuliz, nola gogoratzen duzu Loiolako Irratian azken agurra bota eta etxera itzuli zinenekoa?\nLasaitasun puntu batekin gelditu nintzen. Erabaki hori gertatu aurretik, hori etor zitekeela banekien, eta etorri zenean ez nintzen gehiegi izutu. Gainera niretzat tentagarri izan zitekeen beste lanpostu bat eskaintzen zidaten, eta alde horretatik lasaitasunez. Bestetik etapa bat bukatu denaren sentsazioarekin. Badakit ikastolatik irratira pasa nintzenean pertsona batzuk min hartu zutela, eta orain ere konturatu naiz irratia utzi eta beste lanera pasa naizelako batzuk min hartu dutela, eta haserre hori erakutsi ere egin dute. Baina horrelakoak dira bizitzaren gorabeherak.\nOrain ahoz aho dabil euskara jatorra, zuzena, eta egokiaren gaia. Zuk zein hobetsi izan duzu?\nNire ahalegina beti izan da euskaraz ahal dudanik eta ondoen hitz egitea. Eta ondo hitz egiteak esan nahi du okerrik gabe hitz egitea batetik, baina bestetik hizkuntza hori hizkuntza erosoa izatea, atsegina, ulergarria. Ez ibiltzea beti hogei duroko hitzen bila, eta inori erakutsi beharrez nik euskara asko dakidala, baizik eta nik esaten dudan hori jendeak atsegintasunez eta gozo entzutea, zailtasunik gabe, gustura.\nIrakasle, irrati esatari, bertsotan gai jartzaile, ahozko adierazpenean katedraduna zara. Gaurko gazteengan alderdi horretatik dagoen miseria nola konpon liteke?\nHor denen ahalegina beharko da. Hezkuntzak zer egin asko dauka. Nik uste hezkuntzak ez duela oraindik planteatu haurrari hizketan erakutsi behar zaionik. Ez dut uste inon dagoenik curriculumik edo ezer prestatua Ã»orain Joxerra Gartziak, Andoni EgaÃ±ak eta Kike Amonarrizek egin dutena ez badaÃ» hitz egitea bera lantzeko. Hitz egitea hain gauza garrantzitsua izan pertsonaren bizitzan eta eskolak zeinen garrantzia gutxi eman dion horri! Gure garaian azterketa ahozkoak pasatzen genituen idatzizkoez gainera. Eta talde lanak egin eta gero jende aurrean aurkeztu beharra ere izaten zen, nahiz eta niri ez zitzaidan batere gustatzen. Gaur egun, berriz, hizketarako gaitasuna zeinek dauka? Jendearen aurrean ibiltzera derrigortuta dagoenak. Izan irakasleak, izan bertsolariak, edo politikoak. Hortik aparte jendearen aurrean hitz egiteko ohiturarik ez duenak ez baldin baditu bere tresna horiek lantzen, eta inon erabiltzen, ez du aurreratuko eta aberastuko bere burua. Ez du jakingo diskurtso bat nola antolatu behar duen.\nZuen garaian Azpeitiko kalea ere ez zen unibertsitate txarra izango ahozkotasuna lantzeko, ezta?\nNik haurtzaroko bertsolaritzari buruzko irudia daukat gogoan. Guretzat bertsoa lagunartean elkar probatzeko modua izaten zen, borrokan egitea bezala, edo pilotan jokatzea bezala. Batek igual harri jasotzen izango zuen abildadea, besteak aizkoran, besteak korrika, eta besteak bertsotan. Eta hizketan abila zenak prestigioa zeukan lagunartean. Hemen zirian adarra jotzea, bestea jokoz kanpo harrapatzea, bi zentzutan hitz egitea, besteak esanari buelta ematea, oso ohiko jolasa izan da. Eta gero eta gutxiago dago gaur eguneko gazteen artean.\nOraintxe atera du Eusko Jaurlaritzak Kulturaren Euskal Plana. Eztabaida piztu da euskal kultura euskaraz haratagoko kultura ere badela esaten delako. Zer diozu?\nAspaldiko eztabaida da hori. Nik dudarik ez dut egiten Euskal Herrian egiten den kultura Euskal Herrian egindakoa izango dela, baina euskal kultura esaten dudanean nik nire ulermenean behintzat euskarazkoa ulertzen dut. Bestela hizkuntzak traizionatzera goaz, hitz berriak asmatzen joan beharko dugu. Euskal kultura euskaraz egiten den kultura behintzat bada, eta horrek behar luke babes eta bultzada. Euskal kulturaren izenean euskarazkoa ez denari ematen baldin bazaio horri hainbeste edo gehiago ez dakit euskal kultura ari ote garen indartzen, edo beste zerbait ari ote garen indartzen.\nEta euskal kultura, bertsoa, herri kirolak, erdaldunengana hurbiltzen asmatu al dugu?\nNik uste erdal munduak beti izan duela Euskal Herrian produzitzen denarekiko halako interes falta. "Nik ulertzen dudana ez da, eta ez zait interesatzen". Interes falta horrek eraman du mundu horretaz ezer ez jakitera. Gerta liteke niri erdal munduko beste gauza batzuekin gauza bera gertatzea ere. Dena den hemen bertan jaiotako jendeak izan du joera euskal berezitasun horiek guztiak zokoratzeko. Hizkuntza baztertzen joan den bezala, hizkuntzarekin batera zeuden kultur identitate guztiak joan dira baztertzen. Bai kirolarenak, eta bai beste hainbat usadio.\nGai jartzaile ere bazaren aldetik, saio batean gai jartzaileak zenbateraino izan behar du inprobisatzaile?\nNik uste hori saioan ezinbestekoa dela. Nahiz eta gidoia egin, gidoi horren nondik norakoak aldatu behar izaten dira batzuetan, eta aldatzea komeni izaten da gainera. Horretarako bertsolariaren eta gai jartzailearen arteko komunikazio elkarlana funtsezkoa da.\nAzken txapelketan Euskal Herriko gatazkari buruzko gaietan bi aldeetako paperak jarri ziren, bai presoen senidearena, bai ETAk hildako baten senidearena. Zer bilatzen zen? Zer aurkitu da?\nGure garaia baino lehenago, frankismo ondorenean, gai batzuk propio jartzera jo zen bertsolariek horretaz hitz egin zezaten. Momentua zen gauzak esateko, eta bertsolari batzuk problemak ere izan zituzten esan zituztenengatik. Geroago askatasun gehiago etorri zenean, gai horietaz gehitxo kantatzera ere heldu zen. Gu izan ginen gero, nolabait, 1986tik aurrerako txapelketa batzuetan gai politikoen kontua konprometitua ere izan zitekeela esan genuenak. Badakit horri buruz egon direla jokabide ezberdinak, horren kritikak ere eduki ditugu, eta azkeneko txapelketan gai horietan ere bertsolariek busti egin behar zutela eskatzen zen. Hausnarketetan esandako gauzak ziren, eta gaiak jartzera joan ginen, bi diskurtsoak egon zitezen. Imajinatu izan dugu entzuleak baduela heldutasun puntu bat nahiz eta batek zerbait esan Ertzaintzaren alde, edo kontra, ez dela nahi eta nahi ez berak pentsatzen duena esaten ari, baizik eta papera interpretatzen ari dela. Hori hala pentsatu arren, konturatu ginen txapelketan, EgaÃ±ak txistu batzuk entzun zituela. Jendea ez zen momentu hartan ertzain baten ama entzuten ari, baizik eta Andoni EgaÃ±a ari zen esaten berak entzun nahi ez zituenak. Ez dakit gizartean sekula emango den pauso hori, eta badakit jende aurrean kantatu behar duenarentzat arriskutsua ere badela. Beraz horren aurrean berriz ere txapelketara begira hausnarketa egin beharko da.\nBizitza guztia euskararen aldeko lanean eman duenari, zer datorkio burura euskara hiltzera kondenatua dagoela entzuten duenean?\n1800. urtean Humboldtek esan omen zuen: "Ehun urte barru ez da euskararik izango." Ehun urte barru segitu zuen, berrehun urte barru segitzen du, eta nik pentsatzen dut, Txirritarena bezala, beste laurogei urtean ere izango dela.\nÂ«Irratian sartu eta nire lehen zuzenekoa aizkolarien txapelketakoa izan zen. Behin ere bakarrik joan gabe nengoen. Irratian esplikatu zidaten nola erabili behar ziren tresnak, konexioak nola egin behar ziren, non zeuden eta hori dena. Hara joan, konexioak egin, martxan jarri, eta ez zela seinalerik sartzen. Egia esan, ni zuzenekoetan ibili naizen hamar bat urtean Telefonicarekin beti izan ditut arazoak. Aizkolarien txapelketa horretan ez zen seinalearena konpontzerik izan, eta zerua gainera erori zitzaidan. Orduan aizkolarien txapelketa nagusi bateko finala eman gabe uztea... gainera babesleak zituena... Otu zitzaidan Tolosako zezen plazatik irten eta telefono kabina batera joatea. Halaxe eman nuen txapelketa hura, ordu laurdenetik ordu laurdenera kabinatik kronika emanezÂ».\nDespedida bat egin\nNahiz eta motibatu\nizanik gu biak,\npena hartu diat.\n1950eko martxoaren 26an jaio zen Oinatzen, Azpeitian. Zortzi urte arte Oinatzeko eskolan ibili zen, eta handik Maristetara pasa Azpeitira. Gero seminariorako bidea hartu zuen, eta Donostian egin zituen hemezortzi urtera arteko ikasketak. Apaiz izateko bidea utzi eta majisteritzan sartu zen. Tartean Afrikan soldadutza eginagatik ere, bukatu zuen majisteritza, eta 1975ean hasi zen Azpeitiko Karmelo Etxegarai ikastolan irakasle. 1983an maisutza utzi eta Loiolako Herri Irratira eraman zuen kasualitateak. Han egin ditu ordutik honako urte guztiak herri kirolen, baserriaren, euskararen eta euskal kulturaren inguruko gaiak jorratzen. Irratian izan diren aldaketak medio, mikrofono aurreko lana utzi eta Jesusen Lagundiarentzat itzulpen lanak egiten hasi berri da. Bertso saio askotan gai jartzaile izateaz gain, Azpeitiko Uztarria koordinadorako zuzendari ere bada.\nÂ«Euskarak asko galdu du baserri mundutik industria eremura jaitsi denean. Industria eremua erdalduna etorri zen, orduan txoko asko gelditu dira euskarak bereganatu gabe. Eta dekadentzia hori nik nire belaunaldian ere bizi izan dut. Adibidez, nik mutil gaztetan entzun nuen lehendabiziko aldiz Ã¦ikusi dizutÃ† esaten, edo Ã¦kalean ikusi diatÃ†. Hori niretzat ikaragarri arraroa zen. Orain normala da ia. Eta fenomeno berria da hitanoa nahastea. Hitanoan mutilei bezala hitz egiten diete gaur egunean mutilek neskei, neskek elkarri... Eta hori, dakitenek ere halaxe egiten dute, besteek halaxe egiten dutelako. Gauza hori bera gertatu zen Ã¦ikusi dizutÃ† esaldiarekin. Hori ondo nola esan behar zen bazekitenek ere lagunartean ez nabarmentzeagatik halaxe esaten zutenÂ».\nHerri kirolak galtzear\nÂ«Herri honetako kulturako ezaugarri asko desagertzen doazen bezala, herri kirolak ere nik ikusten ditut pixkanaka-pixkanaka, ez dakit zenbat denboran, baina desagertzen. Momentu honetan herri kirolak, bai harri jasotzea, bai sokatira, eta bai aizkora eta txinga eta horrelako kirolak mantentzen dira batzuen zaletasunagatik, txapelketak antolatzen direlako, txapelketetarako gutxi edo gehiago batzuk prestatzen direlako, eta diru apurra dagoen bitartean bakarren batzuk egongo dira kirol horietan ibiliko direnak. Baina ez garai batean zegoen prestaketarako gogoarekin, eta apustua egin orduko eramaten zuten jende pila horren inguruan. Kirol apustu giro hori ez da berriz ezagutukoÂ».


Beste garaipen bat, bosgarrena jarraian | Athletic Club\nHasieraAlbisteakBeste garaipen bat, bosgarrena jarraian\nBeste garaipen bat, bosgarrena jarraian\nBosgarren garaipena jarraian lortu du Joseba Agirreren taldeak. Malagaren aurka Nekane eta Lucia Garcia zuri-gorrien…\n2018ko abe. 6a14:05\nBosgarren garaipena jarraian lortu du Joseba Agirreren taldeak. Malagaren aurka Nekane eta Lucia Garcia zuri-gorrien golegileak izan dira. Golak lehen zatian izan dira.\nZuri-gorrien hasiera onari esker, 6. Minutuan lehen gola egin dute; Lucia Garciak barne pasea eman dio Nekaneri eta abantaila osoz baloia sare barruan sartu du. Morazak aukera bikaina izan du bigarrena egiteko, baina Chelseak kornerra bidali du Morazaren jaurtiketa 16. minutuan. Zuri-gorriek jokaldia errepikatu dute 32. minutuan: Erika Vazquezek Lucia Garciarekin egin du eta aurrelariak Malagako atezaina driblatu ostean ez du huts egin.\nBigarren zatian, abantailak lasaitasuna eman dio Joseba Agirreren taldeari eta baloiaren jabetza izan du; etxekoek, aldiz, ez dute gol aukerarik izan garaipena aurriskutan jartzeko. 59. minutuan, Athleticek aukerarik onena izan du, Eunateko erdiraketa batean.


Sexu-jarduerak prostatako minbizia prebeni dezake adin handiko gizonezkoetan | Consumer\nSexu-jarduerak prostatako minbizia prebeni dezake adin handiko gizonezkoetan\nEiakulazio sarriak substantzia kartzinogenoen sexu-aparatuko hodiak garbituko lituzke, ikerketa baten arabera.\n20 eta 50 urte bitarteko gizonezkoen ohiko sexu-jarduerak, astean bost aldiz, prebentzio-eragina izan dezake adin aurreratuagoetan prostatako minbizia garatzeko, Australian egindako eta atzo New Scientist aldizkari britainiarrean argitaratutako azterketa baten emaitzen arabera.\nIkerlanaren oinarria da galdera-sortak egitea gizonezkoen artean minbizi-mota hedatuena duten 1.079 pazienteri eta 1.259 pertsona osasuntsui. Konparazioaren emaitza da eiakulazio gehien 20 eta 50 urte bitartean izan dituztenek arrisku gutxiago dutela minbizi hori garatzeko, eta babes hori nabarmenagoa dela eiakulazioak 20 eta 30 urte bitartean gertatzen direnean. Azterlanaren arabera, adin horietan astean bost eiakulaziok heren bat murriztu lezakete minbizi erasokorra izateko aukera.\nIkerketaren egileak Victoria Minbiziaren Kontseilukoak dira, Melbournekoak, eta haien ondorioak ez datoz bat beste azterlan batzuekin. Ikerketa horien arabera, bikote batekin sexu-harremanak izateak eta sexu-harremanak izateak minbiziaren arriskua %40raino handitzen dute.\nAutoreek diotenez, kontraesan horren arrazoia izan daiteke aurreko estatistika-azterketetan bikote-harreman sexualei buruz galdetu zitzaiela kontsultatutakoei, eta ez zitzaizkiela masturbazioaren ondorioz eiakulazioei buruz galdetu. Eta bikote-koitoetan izandako infekzioak orain arte kontuan hartu ez den faktore bat izango lirateke.\nInkestatutako gizonek beren sexu-ohiturei buruz gezurra esateko aukera ere badutela uste dute, nahiz eta kultura matxistak errealitatean dituzten sexu-harremanak baino ugariagoak izatea ekarriko lukeela eta aitortutako masturbazioen kopurua murriztea. Uste kultural horrek, nolanahi ere, ikerketaren emaitzak indartuko lituzke.\nAzterketa estatistikoaren argitan, txostenaren egileek balizko arrazoiei buruz espekulatzen dute, eta ondorioztatzen dute eiakulazioak substantzia kartzinogenoen sexu-aparatuko eta ugaltze-aparatuko hodiak garbituko lituzkeela. Prostatak jariakina semenetik jariatzen du.\nIkerketak kontuan hartu zituen, halaber, sexu-bikoteen kopurua eta eiakulazioa gertatzen den testuingurua. Ondorioek adierazten dute koitoan, masturbazioan edo ametsetan gertatzen den egoerak ez duela eraginik emaitzetan.\ngizonak minbizi próstata-eu


45.000 partaide izan ditu MUGAKen azkenengo edizioak - Deia\n45.000 partaide izan ditu MUGAKen azkenengo edizioak\ndeia.eus 11.01.2020 | 17:18\nIñaki Arriola Eusko Jaurlaritzako Ingurumen, Lurralde Plangintza eta Etxebizitza sailburuaren arabera, aurtengo edizioan "MUGAK erreferente bihurtu da mundu osoan" Irekia\nIñaki Arriola Eusko Jaurlaritzako Ingurumen, Lurralde Plangintza eta Etxebizitza sailburuaren arabera, aurtengo edizioan "MUGAK erreferente bihurtu da mundu osoan"\nBILBO. Aurtengo MUGAK Euskadiko Nazioarteko Arkitektura Bienalean 45.000 lagunek hartu dute parte dagoeneko. Hala ere, hurrengo igandera arte, hilak 12, zabalik egongo da.\nHurrengo bi egunetan zabalik jarraituko duten erakusketak ikustera ere animatu ditu herritarrak Arriola sailburuak, eta oso positibotzat jo du "mundu-mailan, arkitektura garaikideak gizartean eta kulturan duen garrantziaz hausnartzen dutenen artean, MUGAK erreferente bihurtu izana".\nAurtengoa bigarren edizioa izan du MUGAKek, eta ezer nabarmentzekotan, herritarrekin lotura estu-estua sortu izana aipatu beharko litzateke. Horren erakusgarri da, Arriolaren iritziz, "proposamenetako batzuk kalean erakutsi izana, horrek gogoeta pizteko eta arkitektura herritarrengana hurbiltzeko balio izan baitu". Horrekin batera, Donostian ez ezik Bilbon eta Gasteizen ere hainbat jarduera antolatu izana garrantzi handikotzat jo du sailburuak, eta etorkizunean ere horrelaxe jarraitu nahi dutela aitortu du.\nBabesle pribatuen laguntza ere nabarmendu nahi izan du sailburuak, haien babesak "oinarri ezin sendoagoak ematen baitizkio Bienalari, etorkizunari begira batez ere". Aurten, 45.000 lagunek parte hartu dute MUGAKen, orain bi urte baino dezente gehiago, orduan Bienalak 30.000 lagun inguru elkartu baitzituen.\nAurtengo MUGAKen denetariko gaiak landu dira: ingurumenak, gizarteak eta ekonomiak jasangarritasunarekin duten lotura, puri-purian dauden eztabaidak, artearen eta kulturaren arteko uztardurak, ospe handiko kazetari, artista plastiko eta diseinatzaileen arteko solasaldiak€\nHori guztia dela tarteko, Pedro Astigarraga MUGAKeko komisarioak zera esan du: "Bienalaren bigarren edizio onek oso programazio sendoa izan du, eduki guztiak pluraltasun eta transbertsaltasun handikoa izan dira, eta inoiz baino are gertuago egon gara herritarrengandik"; Astigarragak, gainera, beren eginahala eskertu die Bienalean laguntzaile aritu diren hogeita hamarren bat entitateei.\nAstigarragak bereziki nabarmentzat jo du Euskal Herriko Unibertsitateko Arkitektura Goi Eskola Teknikoko ikasle eta irakasleek aurtengo MUGAKen egin duten lan aparta: "haien babesik gabe, eskolen asteak ez zuen izango izan duen arrakasta, ekimen horrek bereziko pisua izan baitu aurtengo edizioan".\nHori guztia dela eta, Astigarraga komisarioak zera esan du: "Arkitektura Eskolek gero eta parte-hartze handiagoa dute gurean, eta horixe da MUGAKen helburu estrategiko mamitsuena, gurea epe luzeko proiektua den aldetik".


EPPK-ko zortzi bitartekariak kartzelan sartzeko agindu du Velascok\nPolitika > Euskal gatazka > Euskal preso politikoak > EPPK\nPasa den asteazkenean atxilotutako EPPK-ko zortzi bitartekariak kartzelaratzeko agindu du Eloy Velasco Espainiako Auzitegi Nazionaleko epaileak.\nArantxa Zulueta abokatua da atxilotuetako bat.\nMiguel Angel Carballo Auzitegi Nazionaleko fiskalak eskatu bezala, baldintzarik gabe espetxeratuko dituzte.\nArantza Zulueta eta Jon Enparantza abokatuak eta Aitziber Sagarminaga, Jose Campo, Egoitz Lopez de La Calle, Aintzane Orkolaga, Asier Aranguren eta Mikel Almandoz bitartekari taldeko kideak dira atxilotutako zortzi pertsonak.\nGaur goizean pasa dira Eloy Velasco epailearen aurretik eta ez dute deklaraziorik egin.\nEpaileak argudiatu du, aske utziz gero arriskua dagoela ihes egiteko edo frogak deuseztatzeko. Gainera, Nahia Zuriarrain ere inputatu du eta ostegun honetan pasa deklaratu beharko du epailearen aurrean.\nKanal honetan artxibatua: EPPK\nEPPK kanaletik interesatuko zaizu...


BAP!! | Esan Ozenki Records\nZuria Beltzez + Bide huts Etxe Huts\n1986. urtean, taldearen maketa argitaratu zen, kasete formatuan, eta zuri-beltzeko fotokopiez eginiko liburuxkarekin batera, abiadura biziko 15 kanta biltzen zituen. Gaztelania eta euskara tartekatzen zituen, baina orduko beste talde asko bezala (Danba, Kortatu...), gaztelania albo batera utzi eta euskara hutsez abestuko zuen taldeak bigarren diskoaz geroztik. Maketa argitaratu eta gutxira, Discos Suicidas diskoetxeak dei egin zion ¡Condenados a luchar!-Borockari loturik! disko bilduman parte har zezan; lau kanta grabatu zituen. Disko horretan, MCD, Porkeria T, Ultimatum, Zer Bizio eta Danba taldeek hartu zuten parte. Hurrengo urtean, 1987an, Egin egunkariak bere hamargarren urteurrenaren harira argitaratu zuen 1,2,3...hamar diskoan, taldearen kantu berri bat agertu zen, "Atzera begira". Bilduman parte hartu zuten 23 taldeetatik Bap!! zen diskoetxe baten babesik ez zuen bakarra.\nTaldearen lehen urratsak oso lotuta egon ziren hainbat kale mugimendutara: irrati libreak, gaztetxeak, okupazioak, Leitzarango autobidearen aurkako borroka, ekologismoa, fantzineak...\nLehen diskoa Basati Diskak zigilu sortu berriaren babesean kaleratu zen. Bide huts eta etxe huts... (1988) diskoetxearen bigarren erreferentzia izan zen. Lehena, berriz, RIP taldearen No te muevas disko mitikoa. Arrasateko taldearekin batera Bap!!-ek emandako kontzertuak ugariak izan ziren. Musika koordenatu berberetan mugitzen ez baziren ere, oso bateragarriak ziren bi taldeak eta laguntasun handia zuten.\nTaldearen lehen jauzi handia Mikel Laboaren omenezko Txerokee (Elkar-IZ-Seaska, 1990) diskoan nabaritu zen. Txanpi taldetik kanpo geratu zen, eta Mikel Abrego (Negu Gorriak, Parafünk, Anari, Inoren Ero Ni...), Enekoren anaia, sartu zen haren ordez. Beste musika norabide bat hartua zuen taldeak, eta "Gogo eta gorputzaren zilbor-hesteak" kantuak ederki adierazten zuen. Andreurekin egindako azken grabazioa izan zen hura.\nTalde era horrekin grabatu zuten Zuria beltzez (Basati Diskak, 1992). Musikalki, taldea eragin berrietara ireki zen. Hip-hop, crossover, hardrock eta punk azkarraren zertzeladak sumatzen ziren disko horretan, baita reggae doinuak ere, "H.I.E.S" kantu zoragarrian. Hala ere, hardcorea zen nagusi.\n1994an, estudioko hirugarren eta azken diskoa iritsi zen: Lehertzeko garaia (Esan Ozenki), askoz ere teknikoagoa eta apur bat ilunagoa. Lehendabiziko aldiz, ingelesez abesturiko kantu bat entzun zitekeen diskoan, "Going down", Tom Waitsen zenbait kantutatik hartutako hitzez eginikoa.\nEuskal Herriko gaztetxeak izan ziren taldearen agertoki nagusia. Ez zituen frontoiak gustuko, bertan sortzen zen soinu traketsa zela medio, eta horrela aldarrikatu zuen taldeak ...ta bestela ondo bideo lanean (Esan Ozenki, 1996). Bap!! ez zen sekula izan jende mordoa biltzen zuen talde bat, baina jarraitzaile fidelak zituen. Halaber, kanpoan (Espainia, Katalunia, Herbehereak, Alemania, Italia, Suitza, Belgika...) askotan aritu zen 90eko hamarkadako lehen urte haietan.\nTaldearen azkena, ordea, gertu zen. Drakek entzumenean zituen arazoak zirela medio, zuzenean jotzeari utzi zioten. Hilabete batzuk geroago eman zuten azken kontzertua, Andoaingo gaztetxean. 1996ko iraila zen, eta azken kontzertu horretako grabazio batetik aterako zen taldearen azken emaitza diskografikoa, Bazen zuzeneko disko eta DVDa (Metak, 2003). Bap!!-en musikak bezala, hitzek ere garapen handia izan zuten. Lehen garaiko kanta askok salaketak egiten zituzten: "Policía no", "Tortura", "Palabras de engaño", "Atzera begira", "Euskal polizia"... Denboran aurrera joan ahala, kantu pertsonalagoak eta barne sentimenduei buruzkoak nagusitu ziren: "Ni eta ni", "Inolaz ezin dut ahantzi", "Zu"... Abestien letrak egiteko orduan, lagun min bat izan zuten alboan: Xabier Ansa (Andoain, 1963-1994). Ansarenak dira, besteak beste, "Iturraldeko Kontxixi", "Ez dut ezer esan nahi" eta "Piztiekin" taldeak eginiko azken kantuaren hitzak.\nBap!! taldearen itzala luzea izan da zinez. Musika prentsa espezializatuak laudorioak idatzi ditu, eta mordoxka izan dira haren bertsioak egin dituzten taldeak: Arriskua, Koello 104, Supercools, Betagarri, Nuuk-At, Negu Gorriak... Bap!!-eko hiru kidek (Eneko, Mikel eta Drake) Inoren Ero Ni sortu zuten, eta dagoeneko hiru lan kaleratu dituzte, Inoren Ero Ni (Metak, 2004), Gronhölm (Bidehuts, 2008) eta Fosbury (Bidehuts, 2009). Horrez gain, Mikel Abregok -gailü izeneko proiektua sortu zuen, eta gaur egun Anari eta Fermin Muguruza kantariekin grabatzen du eta jotzen du zuzenean; Drake ere Anariren taldekoa da; Enekok disko jartzaile saioak eskaintzen ditu, DJ Prest goitizena hartuta; eta Jomesek soinu teknikari gisa lan egiten du bere estudioan, eta garai batean Natural Project taldean ere aritu zen.\nEtsaiak - "Iraultza"


Helduentzako komikiak - watch online archive\nHelduentzako komikien komikiak SMS gabe. Istorio liluragarri bat basoan gertatzen da, non bikoteak ahozko sexua estaltzen zuen. Bideoan, Zurich-eko maisuek, sormen adituak eta ikerketa-erreserba berezia inbertituz, animatu zuten sexu-argazkiak garatzeko. Kopuruek 46% ile gorria duten neskatoek bezala baliabideen bisitarien kopurua erakusten dute.\nnagusia > 18 + > Helduentzako komikiak\nIkusi helduen komikiak helduentzat online telefono mugikorrean